
1. Kapitola - Opis rodiska Olivera Twista a okolnosti, sprevádzajúce jeho narodenie

Medzi roz­lič­nými ve­rej­nými budovami istého mesta, ktoré pre rozličné príčiny budeme musieť spomínať, ktoré však nechcem označiť určitým menom, sa nachádza stará budova, vy­sky­tu­júca sa v mestách veľkých i malých, totiž chu­do­bi­nec. V tomto chu­do­binci sa narodil chlapec; deň a dátum nemusím pri­po­mí­nať, keďže to k poučeniu čitateľa nie je potrebné, ak chce sledovať sled udalostí, sú­vi­sia­cich so životom smr­teľ­níka, jeho meno kvôli bez­peč­nosti označil som v záhlaví tejto kapitoly.

Dlhý čas potom, ako obecný lekár pri­vie­dol dieťa do tohto sveta zármutku a utrpenia, trvala vážna po­chyb­nosť, či dieťa vydrží tak dlho, aby bolo vôbec potrebné po­me­no­vať ho; v ktorom prípade bolo viac prav­de­po­dobné, že tieto pamäti by vôbec neboli uve­rej­nené, a keď aj, tvorili by len niekoľko strán, majúcich tú ne­oce­ni­teľnú zásluhu, že boli by naj­struč­nej­ším a najs­po­ľah­li­vej­ším ži­vo­to­pis­ným náčrtkom v li­te­ra­tú­rach všetkých vekov a krajín.

Nebudem tvrdiť a nechcel by som pri­po­me­núť, že narodiť sa v chu­do­binci je samo o sebe naj­šťast­nej­šou a zá­vi­de­nia­hod­nou okol­nos­ťou, ktorá môže stihnúť ľudskú bytosť, chcem však povedať, že v tomto zvlášt­nom prípade to pre Olivera Twista bolo predsa len naj­lep­šou vecou, ktorá sa mohla stať. Sku­toč­nos­ťou je, že sa pri narodení Olivera vyskytli vážne ťažkosti, kým sa naučil dýchať a osvojil si tento trápny, ale k nášmu ľahšiemu jes­tvo­va­niu predsa len potrebný zvyk; že istý čas dýchajúc ležal na kúsku žinenky, vrhnutý na váhy tohoto a budúceho sveta a miska jeho života klonila sa po­váž­livo väčšmi k druhému. Keby bol Oliver v tomto ťažkom čase ob­klo­pený sta­rost­li­vými ba­bič­kami, úz­kost­li­vými tetami, skú­se­nými ošet­ro­va­teľ­kami a vy­so­kou­če­nými lekármi, bol by ne­vy­hnutne a ne­po­chybne zahynul.

Okrem biednej, starej ženy, ktorá pre nemierne po­ží­va­nie piva bola večne pripitá, a okrem obecného felčiara, ktorý bol prítomný iba kvôli platu, tu však nebol nikto. Oliver a príroda sa chytili za pasy, vý­sled­kom čoho bolo, že po krátkom boji Oliver dýchal, kýchal a po­kra­čo­val v ozna­mo­vaní, že oby­va­te­ľom chu­do­binca pribudla nová ťarcha, ktorá bola uvalená na obec tým, že sa dal do hlasného kriku, aký bolo možno očakávať od chlapca, ktorý dosiaľ nevládol uži­toč­ným bo­hat­stvom hlasu, ozý­va­jú­ceho sa vôkol dlhšie, ako tri a štvrť minúty.

Keď Oliver vykonal túto prvú skúšku slo­bod­ného a svoj­ského pľúcneho činu, za­plá­taná pokrývka, ktorá bola nedbale pre­ho­dená cez železnú posteľ, za­šuš­ťala; a mdlý hlas neurčite hlás­ko­val slová: „Nechže vidím dieťa a zomriem.“

Lekár sedel tvárou obrátený k ohňu, ohrie­va­júc si dlane rúk, ktoré si občas trel. Keď mladá žena pre­ho­vo­rila, riekol: „Oh, teraz nemusíte vravieť o smrti.“

„Nech sám Pán žehná jej drahému srdiečku, no!“ pohodila ošet­ro­va­teľka, rýchlo skrý­va­júc do vrecka zelenú fľaš­tičku, z obsahu ktorej si v kúte so zrejmou spo­koj­nos­ťou po­chut­ná­vala. „Nech sám Pán žehná jej drahému srdiečku, keby bola tak dlho žila ako ja, pane, a keby mala trinásť dietok, a keby jej až na dve všetky boli po­u­mie­rali, iste by sa v tom lepšie vyznala, nech sám Pán žehná jej drahému srdiečku! Povážte len, čo je to byť matkou, tu hľa je ten drahučký, malý baránok.“

Tento ute­šu­júci výhľad ma­ter­ských nádejí však zostal priamo zjavne bez­vý­sled­ným. Chorá za­triasla hlavou a vystrela ruky za dieťaťom.

Lekár jej ho položil na ruky. Pritisla vášnivo svoje chladné a bledé rty na jeho čielko, po­hla­dila ho po tváričke; po­ob­ze­rala sa vôkol divoko, striasla sa; klesla nazad — a dokonala. Treli jej hruď, ruky a sluchy; ale krv prestala kolovať navždy. Vraveli o nádeji a úteche. Boli si pridávno cudzími. „Pani Thyn­gum­my­ová, už je po všetkom,“ vravel napokon lekár.

„Ach, chúďatko, tak je to,“ vravela ošet­ro­va­teľka, od­stra­ňu­júc z vankúša zátku, ktorá jej vypadla, keď brala dieťa. „Chúďatko!“

„Ošet­ro­va­teľka, ak by dieťa plakalo, nemusíte pre mňa posielať,“ riekol lekár, na­ťa­hu­júc si s veľkou po­zor­nos­ťou rukavice. „Prav­de­po­dobne to bude pre nás trápne. Ak máte, dajte mu trocha ovsenej kaše.“ Dal si na hlavu klobúk a idúc k dverám zastavil sa pri lôžku, dodal:

„Bolo to vskutku driečne dievča; odkiaľ prišlo?“

„Pri­niesli ju sem minulú noc,“ od­po­ve­dala stará žena, „na rozkaz dozorcu. Našli ju ležať na ulici. Musela ísť dosť dlho, veď jej obuv bola roz­tr­haná na kusy; ale nik nevie odkiaľ prišla a kam šla.“

Lekár sa schýlil nad mŕtvolu a zdvihol jej ruku. „Stará história,“ riekol, po­krú­tiac hlavou: „hľa, nemá snubný prsteň! Ach! Dobrú noc!“

Lekár odišiel na obed; a ošet­ro­va­teľka primknúc ešte raz zelenú sklenicu, posadila sa pred krbom do nízkeho kresla a začala obliekať nemluvňa.

Akým skvelým prí­kla­dom moci odevu bol mladý Oliver Twist! Povinutý do pri­krý­vadla, ktoré bolo dosiaľ jeho jediným odevom, mohol byť dieťaťom šľach­tica práve tak, ako aj žobráka. Hocikomu by veľmi ťažko bolo bývalo určiť presne jeho spo­lo­čen­skú prí­sluš­nosť. Ale teraz, keď bol oblečený do starej, dlhým použitím za­žlt­nu­tej košieľky, už bol označený a za­zna­me­naný a razom bol na svojom pravom mieste, ako obecné, osirelé dieťa z chu­do­binca, ako pokorný, po­lo­hladný, od­str­čený a svetom blúdiaci nevoľník, ktorým každý opo­vr­huje a ktorého nik ne­po­ľu­tuje.

Oliver nariekal rázne. A keby bol mohol vedieť, že je v nežnej peč­li­vosti cir­kev­nej vr­ch­nosti a dozorcom zverenou sirotou, bol by plakal snáď ešte väčšmi.


2. Kapitola - Opis vzrastu, výchovy a stravovania Olivera Twista

Na­sle­du­jú­cich osem, alebo deväť mesiacov bol Oliver obeťou sú­stav­ného da­re­bác­tva a podvodu. Vy­cho­vá­vali ho údermi. Pred­sta­ven­stvo chu­do­binca o hlade a biednom stave siroty podávalo krátke správy cir­kev­nému pred­sta­ven­stvu, toto zase za­sie­lalo dôstojné dotazy pred­sta­ven­stvu chu­do­binca, keďže podľa matky nemal prí­sluš­nosť v „dome“, ktorý mal dať Oli­ve­rovi Twistovi potrebné za­opat­re­nie. Pred­sta­ven­stvo chu­do­binca od­po­ve­dalo ponižene, že ho tam nemá. Cirkevné pred­sta­ven­stvo zase veľ­ko­dušne a ľu­do­milne riešilo vec tak, že Oliver má byť „pre­na­jatý“, alebo inými slovami, má byť poslaný fi­liál­nemu, asi na tri míle vzdia­le­nému chu­do­bincu, kde asi dvadsať, alebo tridsať iných mla­dist­vých pre­vi­nil­cov, ktorí pre­stú­pili chu­do­bin­ský zákon, zháňa po dlažd­bách ústavu bez prí­liš­ného na­sý­te­nia a odevu, pod ma­te­rin­ským pohľadom staršej ženy, ktorá dozerá na týchto vinníkov za týždenný poplatok sedem a pol penny od hlavy. Sedem a pol penny týž­den­ného poplatku od dieťaťa je slušnou odmenou; mohli by za ňu dostať o moc viac, ako práve len toľko, čo stačí k ne­dos­ta­točne po­te­ši­teľ­nému uspo­ko­je­niu žalúdka. Táto staršia žena však bola múdrou a skúsenou osobou; vedela, čo je dobré deťom a o tom, čo slúži k jej dobru, mala tiež veľmi jasnú pred­stavu. Preto väčšiu časť týž­den­nej potreby použila pre seba a vzras­ta­jú­cej farskej ge­ne­rá­cii dávala oveľa menej, ako bolo pre ňu pôvodne určené. V tomto svojom ne­smierne nízkom chyt­rác­tve osved­čila sa, ako veľká expe­ri­men­tálna fi­lo­zofka.

Všetkým je známa historka o inom expe­ri­men­tál­nom fi­lo­zo­fovi, ktorý mal veľkú teóriu, podľa ktorej kôň mohol žiť aj bez žrádla, a dokonca to aj tak dokázal, ibaže jedného dňa našiel svojho koňa vy­stre­tého na slame. Koník by sa zaiste osvedčil ako veľmi du­cha­plné a os­tro­vtipné zviera, keby práve dvad­saťš­tyri hodín pred tým, ako mal dostať pravý osvie­žu­júci, vzdušný zákusok, nez­do­chol. Na ne­šťas­tie Oliver bol zverený pre pokusnú fi­lo­zo­fiu tejto ženy, a vďaka zod­po­ved­nosti a účinkom jej sústavy ho spre­vá­dzal obyčajne podobný výsledok ako v prípade koňa; v tom momente, keď si dieťa zvyklo žiť aj pri naj­men­šej dávke najs­lab­šej stravy, pri­ho­dilo sa v ôsmich z de­sia­tich prípadov, že dieťa ochorelo na pod­vý­živu a zimu, alebo sa ne­opatrne popálilo, alebo sa pri­du­silo; a vo väčšine týchto prípadov biedne, drobné stvo­re­niatko obyčajne odišlo na druhý svet, aby sa tam stretlo s otcom, ktorého na tomto svete nikdy ne­poz­nalo.

Ak sa o sirotu javil väčší záujem ako obyčajne a dozerali na ňu v posteli, alebo ak bola smrteľne obarená pri umývaní — hoc posledný prípad bol veľmi zried­kavý, keďže v osade každé umývanie bolo zvlášt­nou uda­los­ťou — komisia chcela deťom natĺcť do hlavy, aby nedávali vzru­šu­júce otázky, lebo sa raz stalo, že farské deti chceli pripojiť svoje re­be­lant­ské podpisy k výstrahe os­tat­ných, ale táto od­váž­li­vosť bola za­me­dzená na základe rán­ho­ji­čovho dob­roz­da­nia a sve­dec­tva miest­neho sluhu. Prvý, hoc aj vždy pitval telo, nikdy nenašiel vo vnú­tor­nos­tiach nič (čo bolo ináč veľmi prav­de­po­dob­ným), druhý však vždy dôsledne od­pri­sa­hal to, čo si pred­sta­ven­stvo ústavu žiadalo. Popri tom výbor robieval občas vy­chádzky do osady a pred­chá­dza­júci deň vždy poslal napred sluhu, aby oznámil ich príchod. Keď prišli, deti boli aspoň naoko pekne čisté; a čo by chcel mať kto ešte viac!

Nebolo možné očakávať, aby takáto hos­po­dár­ska sústava pri­niesla nejaký mi­mo­riadny a hojný výsledok. Keď sa Oliver Twist dožil svojich de­via­tich na­ro­de­nín, bol bledým, sla­buč­kým chlap­če­kom malej postavy, a útleho vzrastu. Ale príroda, alebo de­dič­nosť vštepili do Oli­ve­ro­vej hrudi dobrého a silného ducha, ktorý — vďaka skromnej strave ústavu — mal nadostač miesta k rozvoju, a môžbyť, že tejto okol­nosti mohol ďakovať, že sa dožil de­via­teho výročia svojho na­ro­de­nia. Hocijako je to už, dosť na tom, že mal deviate na­ro­de­niny, ktoré prežil v uhoľnej pivnici vo vy­be­ra­nej spo­loč­nosti dvoch mladých gen­tle­ma­nov, ktorí sa s ním zú­čast­nili na ostrej výmene názorov a neskôr boli všetci za­tvo­rení a odsúdení ku krutému hla­do­va­niu, keď pani Mannovú, šľa­chetnú pani domu, ne­oča­ká­vane predesil príchod pána Bumblea, škol­ského pedela a obecného sluhu, ktorý sa namáhal otvoriť dvierka za­hrad­nej brány.

„Pre sväté mi­lo­sr­den­stvo! Ste to vy, pán Bumble?“ zvolala pani Mannová, vy­str­čiac z okna hlavu s dobre líčeným vy­tr­že­ním radosti. („Susan, priveď hore Olivera a tých dvoch ufú­ľan­cov a dobre ich umy.“) „Moje srdce plesá, pán Bumble, aká som vskutku rada, že vás vidím!“

Pán Bumble bol tučným a cho­le­ric­kým človekom, a miesto toho, aby na toto srdečné pri­ví­ta­nie dal milú odpoveď, do malých dvierok praštil strašným úderom a kopol do nich tak, ako to vie urobiť len pedel.

„Ach, myslím len na to,“ zvolala pani Mannová, vybehnúc von — kým chlapcov vyviedli hore, „len tým, že je moja myseľ stále na to sú­stre­dená; len preto, že mám stále na ume tie drahé deti, mohlo sa stať, že som zabudla na to, že sú dvierka zdnuka za­tvo­rené. Vstúpte, pane; len ráčte vstúpiť pán Bumble, nech sa vám páči, pane.“

A toto pozvanie spre­vá­dzala poklonou, ktorá by bola mohla pohnúť aj srdcom cir­kev­ného pred­sta­ven­stva, ale nemohla obmäkčiť — sluhu.

„Pani Mannová, snáď si myslíte, že je to úctivý spôsob pri­ví­ta­nia,“ spýtal sa pán Bumble, polapiac palicu, „keď necháte obecných úrad­ní­kov čakať pri záh­rad­nej bráne, keď idú k vám vo veci farnosti, ktorá sa týka farných sirôt. Či viete o tom — ako by som to povedal — že ste pa­ro­chiál­nou po­ve­re­níč­kou, ktorú platia zo zá­kla­di­no­vých peňazí?“

„Isteže, pán Bumble, len som práve chcela niečo povedať tým drahým detičkám a je od vás vskutku veľmi milé, že kvôli ním pri­chá­dzate,“ od­po­ve­dala s veľkou po­ní­že­nos­ťou pani Mannová.

Pán Bumble mal o svojich reč­níc­kych schop­nos­tiach a o svojej dô­le­ži­tosti, veľmi vysoký pojem. Rozvinul tamtie a bránil túto. Vydýchol si.

„Dobre, dobre, pani Mannová,“ odvetil po­koj­nej­ším tónom; „môžbyť, že je tomu tak, ako vravíte; môžbyť. Poďte dnu, pani Mannová, pri­chá­dzam úradne, a mám vám čosi povedať.“

Pani Mannová zaviedla pedela do malej, tehlou dláž­de­nej izby; ponúkla mu stolec; a jeho ohrnutý klobúk a palicu obradne položila pred neho na stôl. Pám Bumble si utrel pot, ktorý mu pri chôdzi vystúpil na čelo, s úľubou leštil svoj klobúk a usmieval sa. Áno, on sa usmieval. Aj pe­de­lo­via sú len ľuďmi; a pán Bumble sa usmieval.

„Neurazte sa tým, čo vám chcem povedať,“ riekla s uchva­cu­jú­cou milotou pani Mannová. „Mali ste dlhú cestu, všakver? Inak by som sa o tom ne­zmie­ňo­vala. Nepriali by ste si nejakú tú kvapôčku, pán Bumble?“

„Ani kvapky. Ani kvapky,“ od­po­ve­dal pán Bumble, mávajúc dôstojne síce, ale milo, pravicou.

„Myslím, že si prajete,“ riekla pani Mannová, zbadajúc od­mie­tavý tón a posunok, ktorý ho spre­vá­dzal. „Práve len kvapôčku, s trochou vody a s kúskom cukru.“

Pán Bumble si odkašľal.

„Nuž, práve len kvapôčku,“ vravela pre­sved­čivo pani Mannová.

„A čo je to?“ pýtal sa pedel.

„Nuž len to, čo musím mať v malom množstve v dome, aby som z toho mohla dať tým drahým dietkam do kávy, keď im je nie dobre, pán Bumble,“ od­po­ve­dala pani Mannová, ot­vá­ra­júc v rohu chyže kredenc, a berúc odtiaľ sklenicu a pohár.

„Je to gin. Nechcem vás zavádzať, pán Bumble, je to gin.“

„Pani Mannová, dávate deťom kávu?“ spýtal sa pán Bumble, sledujúc pohľadom zau­jí­mavý proces miešania.

„Veď vy to viete, pane, že nemôžem hľadieť na utrpenie tých mi­lá­či­kov,“ riekla ošet­ro­va­teľka.

„Nie,“ riekol pán Bumble, „nie, vy nemôžete. Vy ste, pani Mannová, veľmi ľudskou ženou,“ (kým po­sta­vila sklenku). Pri najb­liž­šej prí­le­ži­tosti sa vy­nas­na­žím, aby som sa o veci zmienil pred výborom, pani Mannová. (Pri­tia­hol k sebe pohárik.) Vy cítite, ako matka, pani Mannová.“ (Zmiešal gin s vodou.)

„S radosťou pripíjam na vaše zdravie, pani Mannová,“ a prehltol polovicu nápoja.

„A teraz už niečo úradne,“ riekol pedel, vy­tiah­nuc v koži viazaný zápisník. „Dieťa, ktoré bolo po­krs­tené na meno Oliver Twist, dnes má deväť rokov.“

„Nech mu Boh žehná!“ pre­ru­šila ho pani Mannová, utrúc si ľavé oko krajom zásterky.

„A hoc aj bola po­núk­nutá odmena vo výške de­sia­tich libier, ktorú do­da­točne zvýšili na dvadsať libier, a hoc aj, povedal by som, veci bola venovaná najk­raj­nej­šia po­zor­nosť,“ — riekol pán Bumble, — „predsa sa nám nikdy ne­po­da­rilo zistiť jeho otca, miesto pobytu jeho matky, jej meno a jej stav.“

Pani Mannová po­z­dvihla s údivom ruky a po krátkom pre­mýš­ľaní dodala: „A ako je to možné, že má predsa meno?“

„Snáď vy, pán Bumble?!“

„Áno, ja, pani Mannová; veď našich miláčkov po­me­nú­vame podľa abe­ced­ného poriadku. Posledné písmeno bolo S, — Swibble, tak som ho nazval. Potom na­sle­do­valo práve písmeno T, nuž som ho po­me­no­val Twistom. Najb­liž­šie bude na­sle­do­vať Unwin, a potom Vilkins. Mená mám hotové až do konca abecedy a keď prídem po Z, začne sa to znova.“

„Ach, veď vy máte zrovna spi­so­va­teľ­ské nadanie, pane!“ riekla pani Mannová.

„Dobre, dobre,“ riekol, li­cho­te­ním zrejme potešený pedel; „a môžbyť, že aj mám. Môžbyť, že aj mám, pani Mannová.“ Dopil ginovú mie­ša­ninu a dodal: „Oliver je už príliš starý na to, aby tu mohol aj naďalej zostať; pred­sta­ven­stvo rozhodlo, že sa musí vrátiť do domu‘. Prišiel som preto osobne, aby som ho ta zaviedol, hneď mi ho ukážte!“

„Hneď ho sem pri­ve­diem,“ riekla pani Mannová, opúš­ťa­júc tým cieľom miest­nosť. A Olivera pri­viedla jeho ochran­kyňa čoskoro do izby bez kabáta síce, ale aj bez špiny, ktorá obyčajne halila jeho tvár a ruky, nakoľko už totiž mohla byť jediným umytím od­strá­nená.

„Pokloň sa tomuto pánovi, Oliver,“ riekla pani Mannová.

Oliver sa poklonil, roz­de­liac tento prejav zdvo­ri­losti medzi se­dia­ceho pedela a na stole položený ohrnutý klobúk.

„Nuž, chceš isť so mnou, Oliver?“ riekol pán Bumble vzne­še­ným hlasom.

Oliver chcel povedať, že by s hocikým šiel s veľkou ochotou, keď po­hliad­nuc nahor, zachytil pohľad pani Mannovej, ktorá stála za pe­de­lo­vým kreslom a so zúrivým výrazom v zraku hrozila päsťou. Pochopil hneď význam pokynu päsťou, ktorá ho často udierala a pri spo­mienke na ňu, táto urobila naň hlboký dojem.

„A či pôjde so mnou aj ona?“ spytoval sa úbohý Oliver.

„Nie, ona nemôže,“ povedal pán Bumble, „ale veď ťa zavše navštívi.“ Pre chlapca toto nebolo príliš veľkým po­te­še­ním. A hoci bol aj mladučký, predsa mal dosť zmyslu pre to, aby vedel prejaviť bolestný pocit nad svojím odchodom. Chlapec sa nemusel veľmi namáhať, aby z očú vylúdil slzy. Hlad a nedávne zlé za­chá­dza­nie sú veľkými po­moc­níkmi toho, kto chce plakať; a Oliver plakal vskutku veľmi pri­ro­dzene. pani Mannová ho mno­ho­ná­sobne po­lás­kala a čo Olivera ešte väčšmi potešilo, dala mu chlieb s maslom, aby, keď príde do chu­do­binca, ne­vy­ze­ral príliš vy­hla­do­velý. So skyvou chleba v ruke a s hnedou čiapkou si­ro­tinca na hlave, od­chá­dzal Oliver v spo­loč­nosti pána Bumblea z biedneho domova, kde ani len jedno milé slovko, alebo nežný pohľad, ne­ožia­rili nikdy chmúr­nosť jeho detských liet. A teraz, keď sa za ním zavrela brána, pustil sa do use­da­vého plaču. Svojich biednych, malých druhov musel zanechať v mizérii ústavu, tých, čo boli dosiaľ jeho jedinými pria­teľmi, a pocit osa­me­losti vo veľkom svete spo­čiatku za­chvá­til jeho detinské srdce. Pán Bumble sa poberal dlhými krokmi a malý Oliver, chytiac sa jeho zlatom vrú­be­ného rukáva, cupkal vedľa neho, spytujúc sa za každou štvrť míľou, či sú už blízko cieľa. Na tieto dotazy pán Bumble od­po­ve­dal veľmi krátko a úsečne; lebo pre­chodná milota, ktorú ginová mie­ša­nina vie vzbudiť v nie­kto­rých hrudiach, sa už vyparila; a on zase bol se­ba­ve­do­mým pedelom.

Oliver, sotva že bol štvrť hodinu medzi múrmi chu­do­binca, a sotva stačil dojesť druhú skyvu chleba, keď sa zase vrátil pán Bumble, ktorý ho bol odovzdal do opatery starej ženy; a riekol mu, že sa hneď musí dostaviť pred výbor.

Oliver, nemajúc veľmi jasného poňatia o tom, čo je vlastne skutočný výbor, bol touto zvesťou rázne prek­va­pený a nevedel, či sa má smiať, alebo plakať. Avšak nemal času na pre­mýš­ľa­nie, lebo mu pán Bumble klepol palicou po hlave, aby precitol: druhý úder zas dal mu do chrbta, aby ho oživil. Potom ho vyzval, aby šiel s ním a zaviedol ho do prie­stran­nej na bielo vy­lí­če­nej miest­nosti, kde okolo stola sedelo osem alebo desať pánov. Za vr­chs­to­lom pred­se­dal v kresle od os­tat­ných o moc vyššie, veľmi tučný gen­tle­man, veľmi okrúhlej a červenej tváre.

„Pokloň sa výboru,“ riekol Bumble.

Oliver zotrel dve alebo tri slzy, ktorá mu kanuli z očí; a ne­hľa­diac na členov výboru, ale na stôl, šťast­livo sa im poklonil.

„Ako sa voláš, šuhaj?“ riekol gen­tle­man vo vysokom kresle.

Oliver, pohľadom na toľkých pánov, bol pre­ľak­nutý a triasol sa na celom tele: pedel však dal mu druhý úder do chrbta, od ktorého sa pustil do plaču. Pre tieto dve príčiny od­po­ve­dal veľmi tichým a váhavým hlasom; preto jeden pán s bielou vestou mu povedal, že je blázonko. Bol to pri­me­raný spôsob prebudiť jeho ducha a utíšiť jeho ro­zo­chve­nie.

„Chlapče,“ riekol pán vo vysokom kresle, „počúvaj ma, dúfam, že vieš, že si sirotou?“

„Čo je to, pane?“ spýtal sa biedny Oliver.

„Hneď som si myslel, že je ten chlapec blázon,“ riekol pán s bielou vestou.

„Ticho!“ zvolal pán, ktorý predtým vravel.

„Veď vieš, že nemáš otca, ani matky, že ťa doniesli do si­ro­tinca? Nevieš?“

„Áno, pane,“ odvetil, horko zaplačúc, Oliver.

„Prečo plačeš?“ pýtal sa pán s bielou vestou. A vskutku bolo to čosi mi­mo­riad­neho. Veď čože mohol chlapec docieliť plačom?

„Dúfam, že sa každý večer mod­lie­vaš,“ vravel iný pán nevrlým hlasom, „a že sa ako kresťan modlíš za ľudí, ktorí ťa živia a starajú sa o teba?“

„Áno, pane,“ fňukal chlapec.

Pán, ktorý vravel na­po­sledy, mal veru pravdu. Bolo by to vskutku veľmi kres­ťan­ské a ob­di­vu­hodne kres­ťan­ské tiež, keby sa tak Oliver bol modlil za ľudí, ktorí ho živili a sa oň starali. Ale on to nerobil, lebo ho tomu nenaučil nikto.

„Nuž, áno! Prišiel si sem, aby si bol vy­cho­vá­vaný a aby si sa naučil nejakému uži­toč­nému po­vo­la­niu,“ riekol čer­ve­no­líci pán vo vysokom kresle.

„Zajtra ráno o šiestej začneš trhať chumáče z ľanu ,“ dodal ešte jeden z nich, v tej bielej veste.

Takto spojac tie dve dob­ro­de­nia v jeden, postup trhania chumáčov, súc po­núk­nutý pedelom Oliver sa hlboko poklonil a rýchlo sa vzdialil do veľkej miest­nosti, kde na hrubej, tvrdej posteli s plačom zaspal. Aká krásna ilus­trá­cia citových zákonov Anglie! Ktorá nechá svojich bedárov spať!

Chudák Oliver! V svojej ne­skú­se­nosti si myslel, keď od­po­čí­val v šťastnom ne­vší­maní si všetkého, čo sa okolo neho dialo, že výbor v ten istý deň dospel k roz­hod­nu­tiu, ktoré bude mať najväčší vplyv na sudbu jeho bu­dúc­nosti. Vskutku aj mal a bol takýto:

Členovia tohoto výboru boli všetko veľmi múdri a hlboko fi­lo­zo­ficky založení ľudia; a keď svoju po­zor­nosť obrátili na si­ro­ti­nec, ihneď našli čosi, čo by obyčajní smr­teľ­níci nikdy neboli objavili, tým menej takí úbožiaci, ako boli oby­va­te­lia ústavu. Tento bol miestom určeným pre riadne za­mest­ná­va­nie ne­ma­jet­nej­ších tried, kde sa ce­lo­ročne za spoločné raňajky, obed, olovrant a večeru ne­pla­tilo nič; kde všetko bolo len bez­plat­ným šťastím a nie prácou. „Ohó!“ povedal si výbor, tváriac sa veľmi povolane, „veď sme tu preto či­ni­teľmi, aby sme urobili poriadok; a za­ve­dieme ho hneď!“ Preto — keďže nechceli nikoho do­nu­co­vať — ustálili pravidlo, že všetci chudobní ľudia boli po­sta­vení pred roz­hod­nu­tie, že buďto budú v „dome“ aj naďalej hladovať, alebo ho rýchlo opustia. Preto s takýmto výhľadom uzavreli s vodárňou zmluvu na dodanie ne­ob­me­dze­ného množstva vody a s istým ob­chod­ní­kom na občasné dodanie malého množstva ovsenej múky, aby tri razy denne roz­de­ľo­vali každému trochu kaše, okrem toho dva razy do týždňa jednu cibuľu a v nedeľu pol žemle. Okrem toho podľa návrhu dám, urobili ešte veľa iných múdrych a ľu­do­mil­ných opatrení, ktoré nemusíme spomínať; podujali sa láskavo roz­ve­de­ných chu­dob­ných manželov; a miesto toho, aby primäli manželov k tomu, aby ako to predtým robili, vy­dr­žia­vali svoje rodiny, odňali im rodiny a urobili z nich starých mlá­den­cov, tým, že ich núdznym ženám poskytli prí­stre­šie. Nemožno povedať, že koľko uchá­dza­čov by sa bolo hlásilo o takúto podporu zo všetkých tried spo­lo­čen­ských, keby nebola bývala spojená s chu­do­bin­com; ale členovia výboru boli pred­ví­da­vými ľuďmi a po­sta­rali sa o túto prekážku. Podpora bola ne­ro­zlu­či­teľne spojená s chu­do­bin­com a kašou a toho sa ľudia obávali. O šesť mesiacov po­zdej­šie, ako sa tam pre­sťa­ho­val Oliver Twist, systém bol v plnom prúde. Pre vzrast do zoznamu pri­ja­tých a ne­vy­hnut­nos­ťou zaodenia všetkých chudákov, na ich vy­chud­nu­tých, be­dár­skych po­sta­vách šaty cele voľne ovísali, — no spo­čiatku to bolo skôr drahšie, ako lac­nej­šie.

Oby­va­te­lia chu­do­binca boli práve tak vy­chud­nutí, ako chudáci; a výbor bol vo vytržení.

Jedáleň pre chlapcov bola vo veľkej, kamennej sieni, na konci ktorej stál kotol z ktorého bielou zásterou pre­pá­saný kuchár, pri pomoci jednej alebo dvoch žien v čase jedenia varechou roz­de­ľo­val kašu. K tomuto sláv­nost­nému výkonu každý chlapec dostal cínový tanier na kašu a nič viac — vyjmúc prí­le­ži­tosti veľkých, ve­rej­ných prejavov, keď k tomu dostal dve a štvrť unce chleba. Taniere nebolo treba nikdy umývať, lebo ich chlapci lyžicami celkom vy­leš­tili a keď tento výkon do­kon­čili (ktorý nikdy netrval veľmi dlho, keďže lyžice boli skoro tak veľké ako taniere) sedeli, hľadiac uprene na kotol s takým dych­ti­vým pohľadom, ako by chceli zhltnúť aj tie tehly, na ktorých bol kotol po­sta­vený; stra­vu­júc seba samých vášnivým saním prstov, hľadajúc pátravo kus vy­šp­ľac­hnu­tej kaše. Vo vše­obec­nosti mali chlapci chuť do jedla.

Oliver Twist a jeho druhovia cez tri mesiace trpeli muky pomalého vy­hla­do­va­nia: až konečne pre hlad sa stali takými divými žralokmi, že jeden chlapec, ktorý bol na svoj vek priveľmi vy­tia­hnutý, a na takúto vec nebol zvyknutý (lebo jeho otec mal malú vyvárňu), pred svojimi druhmi robil zahalené narážky, že keby najb­liž­šie mal denne ešte o jeden tanier kaše viacej, musel by sa obávať, že v noci by musel pop­rí­pade pre­hl­tnúť chlapca, ktorý vedľa neho nocoval a bol veľmi slabým šu­haj­če­kom. A hoci mal aj divé, hladné oči, chlapci mu predsa ne­opatrne dô­ve­ro­vali. Zadržali poradu; a ťahali žreb, kto má ísť po večeri ku ku­chá­rovi a žiadať ešte viac kaše; a los padol na Olivera Twista. Zavítal večer; chlapci si posadali na miesta. Ku­chár­sky majster v svojej rov­no­šate postavil sa ku kotlu; jeho biedne po­moc­níčky zoradili sa za jeho chrbtom; kaša bola roz­de­lená; a biedne stra­vo­vané deti museli odriekať dlhú modlitbu. Kaša zmizla; chlapci šeptali medzi sebou a kývali na Olivera, kým ho jeho najb­ližší susedia po­štu­chá­vali. Od hladu zúfalé a pre strá­da­nia ľa­hos­tajné dieťa vstalo od stola a s tanierom a lyžicou v ruke pri­stú­pilo ku ku­chá­rovi a po­vzbu­dené akousi šialenou odvahou, rieklo:

„Prosím vás, pane, dajte mi ešte trochu!“

Kuchár bol tučný, zdravý človek, ale počujúc to, zbledol. Niekoľko chvíľ vyjavene hľadel na malého re­be­lanta a musel sa oprieť o kotol. Jeho po­moc­níčky ostali údivom cele pre­ľak­nuté; chlap­cami za­lom­co­val strach. „Čo!?“ pre­ho­vo­ril konečne slabým hlasom kuchár.

„Prosím vás, pane,“ opakoval Oliver, „dajte mi ešte trochu!“ Kuchár namieril varechou na Oli­ve­rovu hlavu s tým úmyslom, že ho udrie; potom ho však schvátil do ramien a hlasite volal na pedela.

Výbor mal práve sláv­nostné za­sad­nu­tie, keď sa pán Bumble vo veľkom vzrušení vrútil do siene a obrátiac sa na gen­tle­mana vo vysokom kresle, riekol:

„Pán Limbkins, od­pus­tite, pane! Oliver Twist chcel ešte viac!“ To pohlo všetkými. Zdesenie sa zjavilo na všetkých tvárach.

„Ešte viac!“ riekol pán Limbkins.

„Utíšte sa, Bumble, a od­po­ve­dajte mi jasne. Dobre som rozumel, chcel ešte viac potom, ako zjedol večeru, roz­de­lenú podľa die­te­tic­kých pra­vi­diel?“

„Áno, on chcel, pane,“ povedal Bumble.

„Ten chlapec odvisne,“ riekol pán s bielou vestou. „Som pre­sved­čený, že ten chlapec odvisne.“

Proti tomuto výroku gen­tle­mana s bielou vestou sa ne­oh­ra­dzo­val nikto. Skrsla živá rozprava. Oliver bol ihneď zavretý; a na druhý deň bolo na bránu pri­pev­nené ozná­me­nie, ktorým farnosť núkala Olivera Twista a päť libier odmeny tomu, kto si ho vezme, inými slovami: päť libier a Oliver Twist boli po­núk­nutí ho­cik­to­rému mužovi alebo žene, kto by po­tre­bo­val učňa k remeslu, alebo ho­ci­ja­kému za­mest­na­niu. „V celom svojom živote nikdy som o ničom nebol tak pevne pre­sved­čený,“ riekol pán s bielou vestou, keď na­sle­du­jú­ceho rána klopal na bráne a čítal vyhlášku: „v celom svojom živote nikdy som o ničom nebol tak pevne pre­sved­čený, ako o tom, že to chlap­čisko odvisne na šibenici.“

Bola by to predsa len vari od­váž­li­vosť, keby som teraz roz­právku — pred­po­kla­da­júc, že je zau­jí­mavá — pokazil na­ráž­kami na to, či život Olivera Twista skončí vskutku takým násilným spôsobom, keď v na­sle­du­jú­com chcem práve dokázať, či pán s bielou vestou mal pravdu a či nie.


3. Kapitola - Príbeh o tom, ako sa Oliver Twist dostal veľmi blízko k tomu, aby dostal také miesto, ktoré nemalo byť sinekúrou

O týždeň po bez­bož­nom a pro­fán­nom útoku, ktorý spáchal Oliver tým, že sa odvážil žiadať ešte viacej kaše, bol za­tvo­rený do väzenia, tmavej a osamelej miest­nosti, ktorá bola určená múd­ros­ťou a mi­lo­sr­den­stvom výboru, a zdá sa to hneď na prvý pohľad ne­prav­de­po­dob­ným pred­po­kla­dať, že keby tak Oliver pred pro­roc­tvom pána s bielou vestou, ktorý bol prejavil taký múdry a je­di­nečný cha­rak­ter, bol zachoval pri­me­ranú úctu, že by nebol upevnil jeden koniec vrec­kovky na dajaký klin v stene a na druhý koniec by sa nebol obesil.

Vy­ko­na­niu tejto možnosti mu však pre­ká­žala okolnosť, že vrec­kovka bola pre­py­cho­vým pred­me­tom, ktorý na základe roz­hod­ného, pečaťou opat­re­ného, výborom na sláv­nost­nom za­sad­nutí vy­ne­se­ného zákazu, mal byť na všetky budúce časy a veky odňatý od nosov chudoby. V mladosti a detskom veku sa stretal Oliver vždy s množ­stvom prekážok; plakal žalostne celý deň a keď sa pri­blí­žila šerá, zdĺhavá noc, rozp­re­strel svoje rúčky pred oči, aby sa tak ubránil tme, schúlil sa do kúta a pokúšal sa spať: z času na čas sa pre­bú­dzal so strachom a triaškou a pri­tú­liac sa čím tes­nej­šie ku stene, ako by mu jej tvrdosť a chlad mohli po­skyt­núť záštitu v tme a opus­te­nosti. Ba, čo ne­pred­po­kla­dal ani len ne­pria­teľ tohoto „systému“, v čase tejto sa­mo­väzby Oli­ve­rovi bolo odňaté aj dob­ro­de­nie ná­bo­žen­ského cvičenia, radosť zo spo­loč­nosti, alebo prí­le­ži­tosť ná­bo­žen­skej útechy. Kvôli poriadku však, keďže bolo pekné a chladné počasie, bolo mu dovolené umývať a očis­ťo­vať sa každé ráno na kamennom dvore pod pumpou v prí­tom­nosti pána Bumblea, ktoré malo prekaziť jeho na­c­hlad­nu­tie, čo by mu pri opä­tov­nom ob­lie­vaní mohlo za­prí­či­niť hučanie v ušiach a pre­nik­núť jeho celú sústavu. Každý druhý deň miesto spo­loč­nosti zaviedli ho do miest­nosti, kde jedli chlapci a tam ho pre verejnú výstrahu a od­stra­šu­júci príklad zbi­čo­vali. Nakoľko mu bola odopretá prí­le­ži­tosť ná­bo­žen­skej úľavy, toho dôkazom je, že v čase modlenia sa, ho vsotili do tej istej miest­nosti a bolo mu dovolené po­ci­ťo­vať a osviežiť svojho ducha mod­lit­bou chlapcov, ktorá ob­sa­ho­vala, vy­ni­ka­jú­cimi členmi výboru zložený zvláštny dodatok, v ktorom deti prosili, aby boli dobré, ctnostné, spokojné, poslušné a za­chrá­nené od hriechov a pre­stú­pení Olivera Twista: ktorému modlitba zrejme pri­pi­so­vala, že stojí pod vý­hrad­ným vplyvom a ochranou mocností zla, ba jeden odsek vravel zrovna o ná­stra­hách samého diabla.

V jedno ráno, keď sa Oli­ve­rove veci na­cho­dili v takomto šťastnom a utešenom stave, stalo sa, že kominár, pán Gamfield, poberal sa dolu High Streetom, pre­mýš­ľa­júc hlboko o spôsobe, ako by mohol zaplatiť zaostalé nájomné, ku zloženiu ktorého ho rázne nútil jeho domáci pán. Ale ani to naj­fan­tas­tic­kej­šie ocenenie hos­po­dár­skeho stavu jeho financií nemohlo pánovi Gam­fiel­dovi vyniesť žia­duc­nych päť libier, a keď vo zvlášt­nom arit­me­tic­kom zú­fals­tve strie­davo vy­bi­čo­val svoj um a svojho osla, pre­chá­dzal okolo chu­do­binca, zrazu zazrel na bráne ozná­me­nie.

„Ho!“ zvolal pán Gamfield. Jeho osol bol práve ponorený do hlbokej dumy a veľmi sa po­ču­do­val, lebo sa prav­de­po­dobne dom­nie­val, že ho pohostia jedným, alebo dvoma kusmi repy, keď dve sadzami naplnené vrecia, ktorými bol malý vozík obťažený, dovezie na miesto a preto bez toho, aby bol vzal na vedomie ve­li­teľ­ský rozkaz svojho pána, poberal sa pohodlne napred.

Pán Gamfield bručal, divo kľajúc oslovi a menovite jeho zraku; a pobehnúc za ním, udrel ho po hlave tak, že keby tento úder bol dopadol na inú hlavu, iste by ju bol rozdrvil. Schytil hneď opraty a rázne trhol uzdou, upo­zor­niac ho šľa­chetne, že nie je svojím pánom, a takto ním otočiac udrel ho ešte raz po hlave, aby ho na ten čas, kým sa vráti, ohlušil; zavŕšiac svoju ar­gu­men­tá­ciu, podišiel hore ku bráne, aby si prečítal ozná­me­nie.

Pri bráne stál pán s bielou vestou, rukami na chrbte za­lo­že­nými, aby keď sa už zbavil hlbokých dojmov, ktoré sa ho dotkli v za­sa­da­cej sieni a súc svedkom malej dišputy, ktorá sa odohrala medzi pánom Gam­fiel­dom a jeho oslom, radostne sa usmieval, keď videl, že sa pán Gamfield pri­bli­žuje, aby si prečítal úradnú listinu, lebo hneď zistil, že on je práve tým majstrom, akého po­tre­buje Oliver Twist. Pán Gamfield, keď prečítal dokument, sa tiež usmieval; veď päť libier bol práve ten obnos, ktorý si želal; a znajúc stravu chu­do­binca, hneď si aj pred­sta­vil, že chlapec, s ktorým tých päť libier súviselo, bude takým útlym chlap­če­kom, ktorý sa hodí zrovna ku čisteniu kachiel. Ozná­me­nie si ešte raz pre­hlás­ko­val od začiatku až do konca a potom žmoliac v rukách čiapku, pokorne oslovil pána s bielou vestou:

„Tohoto chlapca chce dať farnosť za učňa?“ riekol pán Gamfield.

„Tak je, člo­vie­čik,“ riekol, bla­ho­sklonne sa usmie­va­júc, pán s bielou vestou.

„A čo je s ním?“

„Ak ho chce dať farnosť v dobrom, váženom ko­mi­nár­skom závode vyučiť peknému a prí­jem­nému remeslu,“ riekol pán Gamfield, „bol by som ochotný vziať ho, lebo práve po­tre­bu­jem učňa.“

„Poďte dnu,“ riekol pán s bielou vestou.

Pán Gamfield šiel klátivým krokom k oslovi, aby ho ešte raz udrel po hlave a zatiahol opratami, ako na zá­bez­peku, aby v jeho ne­prí­tom­nosti neušiel, potom na­sle­do­val pána s bielou vestou do tej izby, v ktorej ho Oliver prvý raz videl.

„Je to špinavé remeslo,“ riekol pán Limbkins, keď Gamfield ešte raz opakoval svoje želanie.

„Niekoľko mladých chlapcov sa predtým zadusilo v komínoch,“ riekol iný pán.

„To bolo za­prí­či­nené tým, že slamu na­vlh­čili prv, ako ju zapálili v komíne, aby chlapci museli zísť dolu,“ riekol Gamfield; „to je len dym a nie plameň; dym je len na to, aby chlapec zlliezol dolu a potom lepšie spal, čo má beztak veľmi rád. Pánovia, chlapci sú veľmi tvrdo­šijné a lenivé stvo­re­nia a nič ich natoľko nepohne k rýchlemu zostupu, ako plameň. Páni moji, to je tiež ľudské, lebo keby pridlho ostali v komíne, oškvr­lili by si nohy a potom by sa pri tom aj náležite spotili.“

Tak sa zdalo, že pán s bielou vestou sa na tomto vy­svet­lení veľmi dobre bavil; ale jeho dobrú vôľu čoskoro pretrhol pohľad pána Limb­kinsa. Potom výbor pri­kro­čil k užšej porade niekoľko minút trva­jú­cej a rokoval tak, aby slová „za­bez­pe­če­nie výdavkov“, „presné na­hliad­nu­tie do účtov“, „uve­rej­niť tlačovú správu“, boli jasne sly­ši­telné, prav­de­po­dobne preto, lebo ich s veľkým dôrazom veľmi často opa­ko­vali.

Šepkanie konečne prestalo a keď si členovia výboru znovu posadali na miesta, riekol pán Limbkins:

„Rokovali sme síce o vašom návrhu, ale ho ne­pri­jí­mame.“

„Vôbec nie,“ riekol pán s bielou vestou.

„Rozhodne nie,“ dodali ostatní členovia.

Keďže pánovi Gam­fiel­dovi pri­cho­dilo brániť sa proti výčitke, že za­prí­či­nil za­du­se­nie už troch alebo štyroch chlapcov, tak sa mu zdalo, že snáď táto ne­zá­važná okolnosť, ktorú si asi výbor vzal do hlavy, mohla mať vplyv na roz­hod­nu­tie. Pri obvyklom spôsobe ro­ko­va­nia výboru, bol priaz­nivý výsledok obchodu veľmi ne­prav­de­po­dobný a hoc si aj pán Gamfield neprial, aby sa pri­hrie­vali o ňom pred tým povedané chýry, žmoliac čiapku, predsa sa len veľmi pomaly vzďa­ľo­val od stola.

„Tak mi ho ne­ne­cháte, páni?“ riekol pán Gamfield, za­sta­viac sa v blíz­kosti dverí.

„Nie,“ povedal pán Limbkins; „a konečne, keď je to beztak špinavé remeslo, myslíme si, že by mali ste vziať o niečo menej, ako je nami ponúkaná odmena.“

Tvár pána Gam­fielda sa roz­ší­rila, keď sa rýchlym krokom vrátil ku stolu a riekol:

„Koľko dáte, páni? Nebuďte príliš tvrdí proti chu­dob­nému človeku. Koľko dáte?“

„Povedal by som, že tri libry a desať šilingov je úplne dosť,“ riekol pán Limbkins.

„Desať šilingov je priveľa,“ riekol pán s bielou vestou.

„Nuž,“ riekol Gamfield; „vravím, štyri libry, páni. Vravím, štyri libry a vy sa ho zbavíte nadobro. Tak!“

„Tri libry desať,“ ne­och­vejne opakoval pán Limbkins.

„Nože rozdeľme, páni, ten rozdiel,“ riekol Gamfield. „Tri libry pätnásť.“

„Ani haliera viacej,“ znela ne­och­vejná odpoveď pána Limb­kinsa.

„Páni, ste proti mne zúfalo tvrdí,“ riekol Gamfield váhavo.

„Ah! To je nezmysel,“ riekol pán s bielou vestou.

„I tak je priveľmi lacný, nie to ešte celú odmenu. Vezmite si ho, vy vet­rop­lach! Ten chlapec sa práve pre vás hodí. Veď je to všetko jedno, či sa zadusí teraz alebo po­zdej­šie: nech mu to slúži k zdraviu; aspoň jeho strava nebude tak drahá, veď sa nevedel nasýtiť od svojho na­ro­de­nia. Ha! ha! ha!“

Pán Gamfield po­hlia­dol šel­mov­sky do tvárí, okolo stola se­dia­cich pánov a zbadajúc úsmev na všetkých, aj sám sa pomaly pustil do smiechu. Obchod bol uzavretý. Pán Bumble bol hneď upo­ve­do­mený, že Oliver Twist kvôli pre­skú­ma­niu má byť ešte po­po­ludní pred­ve­dený pred ma­gis­trát, kde má byť aj zmluva pod­pí­saná.

Na základe uzav­re­tia výboru malý Oliver k svojmu naj­väč­šiemu po­ču­do­va­niu a zdeseniu, bol z väzenia pre­pus­tený a bolo mu na­ria­dené, aby si obliekol čistú košeľu. Sotva dokončil tento ne­ob­vyklý te­lo­cvičný výkon, pán Bumble mu vlast­no­ručne pri­nie­sol nádržku kaše a svia­točný prídel dvoch a štvrť uncí chleba. Od tohoto ohro­mu­jú­ceho pohľadu Oliver začal žalostne plakať: mysliac si — čo bolo dosť pri­ro­dze­ným — že sa výbor musel dohodnúť na tom, že kvôli nejakému uži­toč­nému cieľu bude musieť byť zabitý, lebo inak by ho tak hojne nekŕmili.

„Nevyplač si oči na červeno, Oliver, ale jedz svoj pokrm a buď vďačný,“ riekol pán Bumble tónom dojemnej na­mys­le­nosti. „Máš sa stať učňom.“

„Učňom! Učňom, pane!“ riekol trasúci sa chlapec.

„Áno, Oliver,“ riekol pán Bumble; „keď už nemáš prí­buz­ného, prišiel jeden, tebe tak otcovsky na­klo­nený, dobrý a láskavý pán, aby si ťa vzal za učňa, uviedol ťa do života a urobil z teba človeka: hoc aj výdavky farnosti robia tri libry a desať! — tri libry a desať — Oliver! Se­dem­de­siat šilingov, stoš­ty­rid­sať sixpencí! — a to všetko za zlú sirotu, ktorú nemiluje nik.“

Keď pán Bumble urobil malú pre­stávku, aby si oddýchol po tejto úctu vzbu­dzu­jú­cim hlasom po­ve­da­nej pred­náške, dolu lícami úbohého chlapca, ktorý žalostne vzlykal, kanuli slzy.

„Poď,“ riekol pán Bumble menej sláv­nost­ným hlasom, lebo ná­sled­kom účinku, ktorý vzbudila jeho vý­m­luv­nosť, bol vnútorne uspo­ko­jený. „Poď, Oliver, utri si rukávom kabáta oči a neslz do kaše; to je ne­zmy­selný čin, Oliver.“ A vskutku aj bol, veď v kaši už bolo dosť vody.

Na ceste ku ma­gis­trátu pán Bumble poučoval chlapca, ako sa má chovať, že má byť veľmi šťastný; a keď sa ho ten pán bude spytovať, či chce byť učňom, musí povedať, že ním bude ne­oby­čajne rád; Oliver sľúbil, že vyplní obidva rozkazy, tým skôr, lebo pán Bumble v svojom šľa­chet­nom na­po­mí­naní pre­zra­dil, že keby ich presne ne­sle­do­val, stalo by sa s ním niečo také, čo ani len vysloviť nemožno. Keď prišli na ma­gis­trát Olivera nechali v malej miest­nosti osamote a pán Bumble mu prikázal, že má tu čakať, kým sa pre neho nevráti.

Chlapec tu čakal s prudko bijúcim srdcom pol hodiny a keď si trochu od­po­či­nul, pán Bumble čoskoro vstrčil hlavu bez ohr­nu­tého klobúka a riekol nahlas:

„Teraz už poď k pánovi, môj drahý Oliverko!“ Keď to pán Bumble vyslovil, vrhol na neho za­smu­šilý a prísny pohľad a dodal hundravo-tlmeným hlasom: „Pamätaj na to, čo som ti povedal, ty mladý na­nič­hod­ník!“

Oliver pri tomto po istú mieru od­po­ru­jú­com spôsobe oslo­ve­nia hľadel nevinne do tvári pána Bumblea, ale tento pán sa o to nestaral, zaviedol ho hneď do susednej miest­nosti, dvere ktorej boli otvorené. Bola to prie­stranná sieň s veľkými oblokmi. Za písacím stolom sedeli s na­púd­ro­va­nými hlavami dvaja starí páni, jeden z nich čítal noviny, kým druhý pomocou oku­lia­rov do želvovej obruby vsa­de­ných, prezeral pred ním ležiaci malý kus per­ga­menu. Pán Limbkins stál na jednej a pán Gamb­field s trochu po­bled­lou tvárou na druhej strane stola; kým dvaja alebo traja ľudia hrubého pohľadu vo vysokých čižmách, hľadeli vôkol. Starý pán s oku­liarmi po­driem­ká­val nad malým kusom per­ga­menu; po krátkej pauze pán Bumble zaviedol Olivera ku stolu.

„To je ten chlapec, vaša milosť,“ riekol pán Bumble.

Starý pán, ktorý čítal noviny, na chvíľu zdvihol hlavu a druhého starého pána potiahol za rukáv, na čo sa tento prebudil. „Ach, to je ten chlapec?“ riekol starý pán.

„To je on, pane,“ povedal pán Bumble. „Pokloň sa pred ma­gis­trá­tom, môj drahý.“

Oliver sa spamätal a urobil najk­raj­šiu poklonu, akú len vedel, v po­ču­do­vaní uprel zrak na parochňu pred­sta­ve­ného ma­gis­trátu, lebo si myslel, že sa všetci členovia výborov narodili s bielou šticou na hlave, na základe čoho boli úrad­níkmi od kolísky.

„Dobre,“ riekol starý pán, „dúfam, že budeš rád ko­mi­ná­rom?“

„On je do toho celý zaľúbený, vaša milosť,“ riekol pán Bumble a stranou poštípal Olivera, aby mu nejako neprišlo na um povedať, že nebude.

„A chce byť ko­mi­ná­rom?“ spýtal sa starý pán.

„Keby sme ho chceli zajtra zaviesť niekam, aby sa učil inému remeslu, iste by nám hneď ušiel, vaša milosť,“ od­po­ve­dal pán Bumble.

„A tento človek má byť jeho majstrom — vy pane — budete sa o neho dobre starať, budete ho dobre kŕmiť, a dáte mu všetko, čo po­tre­buje. Dáte?“ vravel starý pán.

„Keď raz niečo rieknem, tak to aj urobím,“ od­po­ve­dal vzdo­ro­vite pán Gamfield.

„Máte tvrdú reč, ale zdáte sa byť sta­toč­ným a dob­ro­sr­deč­ným človekom,“ riekol starý pán: obrátiac okuliare tým smerom, kde stál kandidát s Oliverom sú­vi­sia­cej odmeny, ktorého da­re­bácka tvár javila zrejmú pečať krutosti. Ale pred­sta­vený ma­gis­trátu bol po­lo­slepý a po­lo­de­tin­ský a rozumný človek nemohol od neho očakávať, že vôkol seba spo­zo­ruje to, čo iní ľudia zbadajú.

„Dúfam, že som, pane,“ riekol pán Gamfield a zagánil škaredým pohľadom.

„Ne­po­chy­bu­jem o tom, že ste, priateľu,“ povedal starý pán. Upevnil si na nose okuliare a hľadal kalamár.

Bol to roz­ho­du­júci moment v Oli­ve­ro­vej životnej sudbe. Keby bol býval kalamár tam, kde si starý pán myslel, že je, bol by doň namočil pero a Oliver by bol stade letel priamo preč, ale keď kalamár nebol pred jeho nosom, preto — čo je ináče sa­moz­rejmé — hľadal ho po stole bez toho, aby ho bol našiel a pri hľadaní pozrel priamo pred seba a jeho uprený zrak utkvel na bledej a ustra­še­nej tvári Olivera Twista: ktorý popri všetkých po­vb­zu­dzu­jú­cich po­hľa­doch a pokynoch Bum­ble­ových, po­zo­ro­val od­stra­šu­júci obličaj svojho budúceho majstra so zmie­ša­ným, príliš ľakavým výrazom úcty a strachu, že ho musel pochopiť čo priam i po­lo­slepý pred­sta­vený ma­gis­trátu. Starý pán sa zarazil, položil pero a po­hlia­dol z Olivera na pána Limb­kinsa, ktorý sa namáhal urobiť prí­ve­tivú tvár ľa­hos­taj­ného človeka.

„Syn môj!“ riekol starý pán, na­klo­niac sa cez stôl. Pri týchto slovách sa Oliver zachvel, čo mu musíme odpustiť, lebo hoci boli milo povedané, cudzie zvuky človeka za­stra­šia. Triasol sa od strachu a pustil sa do plaču.

„Syn môj!“ riekol starý pán, „si bledý a ustra­šený. Čo sa stalo?“

„Postavte sa od neho trochu ďalej, pedel,“ riekol druhý pred­sta­vený, odložiac stranou noviny a s výrazom záujmu naklonil sa vpred. „A teraz nám povedz, šuhaj, čo je toho príčinou a neboj sa.“

Oliver klesol na kolená a zopnúc ruky, prosil, aby ho poslali nazad do tmavej miest­nosti — aby ho nechali hladovať — aby ho hoc aj zabili, ak sa im páči — len aby ho ne­po­sie­lali s týmto hrozným človekom.

„Dobre!“ riekol Bumble, zvedajúc ruky a ob­ra­ca­júc oči s naj­do­jem­nej­šou ob­rad­nos­ťou. „Tak dobre! Oliver, spomedzi všetkých lživých a fa­loš­ných sirôt, ty si naj­be­zo­či­vej­šou.“

„Držte jazyk za zubami, pedel,“ riekol druhý starý pán, keď pán Bumble vy­slo­vo­val tieto zvláštne prímenia.

„Prosím vašu milosť za od­pus­te­nie,“ riekol pán Bumble, po­chy­bu­júc o tom, či vskutku dobre rozumel. „Ráčili ste snáď mne povedať niečo, vaša milosť?“

„Áno, držte jazyk za zubami!“

Pán Bumble zostal ako omráčený. Pedelovi roz­ka­zo­vať, aby držal jazyk za zubami! To bola morálna re­vo­lú­cia! Starý pán so žel­vo­vými oku­liarmi pozrel na svojho druha; ten kývnul významne.

„Odo­pie­rame podpísať túto zmluvu,“ riekol starý pán: a ako to povedal, mrštil stranou kúskom per­ga­menu.

„Dúfam,“ koktal pán Limbkins. „Dúfam, že si ma­gis­trát neutvorí mienku o vedúcich nášho ústavu na základe ne­sta­toč­ného sve­dec­tva ne­zod­po­ved­ného dieťaťa a nebude si myslieť, že sú hodní trestu.“

„Pred­sta­ve­ných úradu ne­po­žia­dali o to, aby o tejto veci vy­slo­vili mienku,“ riekol druhý starý pán bridko.

„Chlapca za­ve­diete späť do chu­do­binca a za­ob­choďte s ním vľúdne. Tak sa zdá, že to po­tre­buje.“

V ten istý večer pán s bielou vestou bol rozhodne a po­zi­tívne pre­sved­čený nielen o tom, že Olivera raz obesia, ale že ho prv v žalári vypitvú a roz­štvr­tia. Pán Bumble po­tria­sal hlavou a hovoril, že by si prial, aby sa všetko dobre skončilo, na čo pán Gamfield od­po­ve­dal, že by si želal, aby prišiel k nemu; a hoc aj vo veľkej čiastke súhlasil s pedelom, predsa sa mu zdalo, že je to želaním opačného obsahu.

V druhé ráno ešte raz ozna­mo­vali ve­rej­nosti, že Olivera Twista možno znova prenajať, a že každému, kto si ho vezme, vyplatia päť libier odmeny.


4. Kapitola - Oliver prvý raz vstupuje do verejného života

Vo všetkých rodinách je obyčajne zvykom, keď pre do­ras­ta­jú­ceho chlapca pri­me­rané a výhodné miesto nájsť nemožno, že ho pošlú na more. Výbor na­po­dob­ňu­júc tento múdry a bla­ho­darný príklad, sa radil o tom, že Olivera Twista pošle na námornú, obchodnú loď, ktorá je určená pre nejaký nezdravý prístav. Mysleli si, že je to naj­lep­šia vec, ktorú s ním môžu urobiť. Bolo prav­de­po­dobné, že nejaký námorník, keď raz bude zlej vôle, ho zbije na smrť, alebo v niektoré poobedie mu železným drúkom rozdrví lebku; takéto zábavy u ľudí tejto vrstvy, ako je to vše­obecne známe, sú veľmi obľúbené a bežné. Výbor vedel o via­ce­rých takýchto prí­pa­doch a z tohto ohľadu mohla sa im namanúť k tomuto kroku priaz­nivá prí­le­ži­tosť. Preto prišli k tomu náhľadu, že jedinou mož­nos­ťou za­opat­riť Olivera bude, keď ho bez ďalšieho váhania vystroja na more.

Vyslali teda pána Bumbleho, aby pred­bežne skúmal, či sa nenašiel nejaký kapitán alebo niekto, kto by chcel vziať so sebou cele opus­te­ného chlapca. Keď sa vracal do chu­do­binca, aby oznámil výsledok svojho pátrania, pri bráne sa stretol s vý­znam­nou osob­nos­ťou pána So­wer­ber­ryho, ktorý bol rakvárom a mal aj pohrebný podnik.

Pán So­wer­berry bol vysoký, vyziably človek so širokými plecami, oblečený do čiernych, ošú­cha­ných šiat, mal po­o­prá­vané bavlnené punčochy tej istej farby a črievice, na tie sa už ani ne­pý­tajte. Črty jeho tváre pri­ro­dzene neboli naladené k úsmevu, ale vo vše­obec­nosti vládla nimi akási pro­fe­si­onálna veselosť. Mal svižný krok a jeho obličaj vravel o vnú­tor­nom pokoji, keď šiel oproti pánovi Bum­ble­ovi a srdečne mu po­tria­sal ruku.

„Bral som mieru pre dve ženy, ktoré včera večer umreli,“ vravel po­du­jí­ma­teľ.

„Pán So­wer­berry, vy budete šťastným človekom,“ vravel pedel, keď do núkanej ta­ba­tierky, ktorá bola malým, vtipným modelom rakvy, kládol svoj palec a ukazovák. „Vravím, budete ešte šťastným človekom, pán So­wer­berry,“ opakoval pán Bumble, klep­ka­júc pria­teľ­sky palicou na rameno po­du­jí­ma­teľa.

„Myslíte?“ vravel po­du­jí­ma­teľ spôsobom, ktorý túto možnosť zpola pri­púš­ťal a zpola odmietal. „Výborom povolené ceny sú veľmi nízke, pán Bumble.“

„Podľa toho, aké sú rakvy,“ povedal pedel blízky smiechu práve tak, ako úradnej bla­ho­sklon­nosti.

Pána So­wer­ber­ryho to asi po­štek­lilo, alebo si snáď myslel, že ho šteklia, preto sa ne­pretr­žite smial. „Dobre, dobre, pán Bumble,“ vravel konečne, „netreba pod­ce­ňo­vať fakt, že od toho času, ako je uvedený nový spôsob výživy, rakvy sú o moc užšie a plyt­kej­šie, my však musíme niečo aj vyrobiť, pán Bumble. Dobré drevo je drahý tovar, pane; a všetky železné rukoväte pri­cho­dia cez kanál z Bir­min­ghamu.“

„Dobre, dobre,“ vravel pán Bumble, „každé remeslo má nie len líce, ale aj rub. A čistý zisk je predsa prí­pustný.“

„Iste, iste,“ povedal po­du­jí­ma­teľ, „a prečo by som sa mal namáhať, keby som z niečoho nemal mať aj zisk, a konečne tá moja chvatná práca má aj výsledok — hi, hi, hi.“

„Tak je,“ riekol pán Bumble.

„Musím povedať,“ po­kra­čo­val po­du­jí­ma­teľ, zhrňujúc beh po­zo­ro­vaní, ktorý prerušil pedel, „musím povedať, pán Bumble, že sa musím zmieriť ešte s jednou ne­vý­ho­dou, že totiž všetci silní ľudia rýchlo hynú. Ľudia, ktorí sa mali lepšie a cez dlhé roky riadne platili splátky, boli medzi prvými, čo klesli, akonáhle prišli do ,domu‘; a dajte si povedať, pán Bumble, že tri-štyri palce mimo rozpočtu do zisku urobia veľkú dieru; menovite, keď sa človek musí starať aj o rodinu.“

Keď to pán So­wer­berry pred­ná­šal, tváril sa veľmi ne­prí­jemne, ako utrápený človek. Pán Bumble cítil, že vzhľadom na česť farnosti bolo by vhodné vravieť o inom predmete. A keďže jeho myseľ sa hlavne za­po­die­vala s Oliverom Twistom, preto sa tento stal témou jeho ďalšej úvahy.

„Nenašiel by sa,“ vravel pán Bumble, „náhodou niekto, kto by po­tre­bo­val chlapca? Máme učňa, ktorý je nám na ťarchu, ako nejaký mlynský kameň, povedal by som je to taký farný hrtan. Po­spo­lite rečeno, pán So­wer­berry, po­spo­lite rečeno!“ A keď pán Bumble vravel, palicou zamával smerom ku ozná­me­niu a tromi ráznymi údermi označil slová „päť libier“, ktoré boli vy­tla­čené rímskymi čís­li­cami ohrom­ných rozmerov.

„Tisíc hrmených,“ riekol pod­ni­ka­teľ, chytiac pána Bumbleho za zlatom vrúbený límec úradnej rov­no­šaty, „práve o tejto veci som chcel s vami vravieť. Milý môj — nože povedzte mi, aký je to utešený gombík, pán Bumble, ani som ho dosiaľ nezbadal.“

„Áno, je vskutku pekný,“ riekol pedel, po­ze­ra­júc hrde nadol na veľké mosadzné gombíky, oz­do­bu­júce jeho kabát. „Je na nich ten istý odznak, ako na farnej pečiatke — mi­lo­srdný Sa­ma­ri­tán uzdra­vuje chorého, do­rá­ňa­ného človeka. Tento kabát, som dostal, ako no­vo­ročný dar od výboru, pán So­wer­berry, a obliekol som si ho prvý raz ku pohrebu úbohého re­me­sel­níka, ktorý umrel o polnoci pod návratím.“

„Pamätám sa,“ riekol po­du­jí­ma­teľ. „Zbor sudcov ustálil, že umrel na pre­styd­nu­tie a pre ne­dos­ta­tok ži­vot­ných potrieb, či nie?“ Pán Bumble pri­kýv­nul.

„Potom vydali, tuším, ozná­me­nie,“ vravel pod­ni­ka­teľ, „a kvôli do­jí­ma­vosti pridali niekoľko slov, že keby pred­sta­vený chu­do­binca …“

„Čušte! Šia­le­nosť!“ prerušil ho pedel. „Keby tak výbor mal počúvať na každý nezmysel, ktorý povie povrchný a ne­vší­mavý sudca, mali by veru hodne práce.“

„Máte pravdu,“ riekol pod­ni­ka­teľ, „mali by veru.“

„Sudcovia sú,“ vravel pán Bumble, zľahka pod­chy­tiac palicu, ako to robieval, keď ho schvá­tilo vzru­še­nie, „sudcovia sú ne­vy­cho­vanci, po­spo­lite rečeno, biedni plazi.“

„Veru sú,“ vravel pod­ni­ka­teľ.

„Nemajú nijakých, ani fi­lo­zo­fic­kých, ani po­li­ticko-hos­po­dár­skych ve­do­mostí,“ vravel pedel, lusknúc po­hrd­livo prstami.

„Nemajú,“ pri­sved­čil pod­ni­ka­teľ.

„Prajem si, aby sme aspoň na dva-tri týždne dostali do nášho "domu" sudcov ne­zá­vis­lých,“ vravel pedel, „pravidlá a úpravy výboru by čoskoro zničili ich ducha.“

„Čo vás po nich,“ povedal pod­ni­ka­teľ, usmie­va­júc sa pre­sved­čivo, aby stíšil vzras­ta­júci hnev roz­hor­če­ného farného zria­denca.

Pán Bumble podvihol svoj ohrnutý klobúk; vyňal z neho vrec­kovku a zotrel si kropaje znoja, ktoré sa perlili na jeho čele, potom si zase položil klobúk na hlavu a obrátiac sa k pod­ni­ka­te­ľovi, riekol mier­nej­ším hlasom:

„Tak, čo bude s chlapcom?“

„Nuž,“ povedal pod­ni­ka­teľ, „veď viete, pán Bumble, že na podporu chu­dob­ných platím značnú časť.“

„Hm,“ od­po­ve­dal pán Bumble. „Dobre?“

„No!“ povedal pod­ni­ka­teľ, „myslím si, že keď toľko platím, mám právo ná­ro­ko­vať si od nich čím viacej, pán Bumble, a sem-tam — myslím, že si chlapca vezmem.“

Pán Bumble vzal pod­ni­ka­teľa za ruku a viedol ho do „domu“. Pán So­wer­berry zotrval asi päť minút na uzav­re­tom za­sad­nutí výboru, ktorý uzavrel, že Oliver má isť k nemu ešte v ten istý večer „na próbu“, a tento výraz, nakoľko išlo o farského chrá­nenca, znamenal toľko, že ak patričný majster po krátkom skú­šob­nom čase zistí, že môže na chlapca navaliť hodne práce bez prí­liš­ného pre­kr­mo­va­nia, môže si ho podržať celý rad rokov a robiť s ním, čo sa mu len páči.

Keď v ten istý večer malého Olivera pred­viedli „gen­tle­ma­novi“ a keď mu dali na vedomie, že má hneď isť ku rak­vá­rovi a ak by nebol spokojný s po­sta­ve­ním, alebo sa zasa vrátil do chu­do­binca, že poslali by ho na more, kde by ho prípadne — ako sa to už stáva — utopili, alebo pri­za­bili úderom do hlavy; Oliver ne­pre­ja­vil priveľké pohnutie, preto ho nazvali za­tvr­di­lým, malým nez­bed­ní­kom a roz­ká­zali pánovi Bumblemu, aby ho hneď odviedol.

Hoci to bolo veľmi pri­ro­dze­ným, že výbor pred celým svetom upadol do mravného po­hor­še­nia a úžasu pri každom ne­dos­tatku citovej uš­ľach­ti­losti, v tomto zvlášt­nom prípade ostal cele bez seba. V sku­toč­nosti však fakt bol ten, že Oliver mal až priveľa citu a bol na naj­lep­šej ceste, že pre zlé za­ob­chá­dza­nie, akého sa mu ušlo v chu­do­binci, bude zničený na celý život. Novinu o svojej sudbe si vypočul v úplnom mlčaní a majúc v ruke batožinu, o ktorú sa starať nebolo priťažké, keďže všetko jeho imanie bolo stisnuté do štvor­hran­nej škatule z hnedého papieru, majúcej rozmer pol stopy dĺžky a tri palce hĺbky — stiahol si čiapku na oči a znovu sa chytiac Bumbleho rukáva, bol týmto hod­nos­tá­rom odvedený na javisko nového utrpenia.

Za nejaký čas pán Bumble viedol Olivera bez akej­koľ­vek poznámky, pedel kráčal s hlavou veľmi vzpria­me­nou, ako to sluhovia vždy robia; a keďže bolo veľmi veterno, malý Oliver bol cele zahalený krídlami Bumbleho kabáta, ktoré pri každom zdmení od­ha­ľo­vali jeho bielu vestu a hnedé, bar­šú­nove nohavice. Keď sa pri­blí­žili ku ko­neč­nému cieľu, pán Bumble predsa len uznal za dobré pozrieť na Olivera, či je chlapec v dobrom poriadku, súci k pre­hliadke u nového majstra. A keď zistil, že je, pán Bumble s výrazom mi­los­ti­vého ochrancu obrátil sa ku chlap­covi a riekol:

„Oliver!“

„Áno pane,“ povedal tichým, chve­jú­cim sa hlasom Oliver.

„Odhrň si čiapku z očí a zdvihni hlavu.“

Oliver hneď urobil to o čo ho žiadali, a voľnú ruku briskne po­z­dvi­hol k očiam. Keď pozrel na svojho sprie­vodcu objavila sa v nich slza. A keď pán Bumble prísne pozrel na neho, skanula po jeho lícach. Potom za ňou na­sle­do­vala ďalšia a zase ďalšia. Dieťa sa márne namáhalo, aby po­tla­čilo plač. Vy­pros­tiac druhú ruku z ruky pána Bumbleho, prikryl si tvár obidvoma dlaňami a nariekal, kým slzy pre­siakli cez jeho tenké, kostnaté prsty.

„Dobre!“ zvolal, na chvíľku sa za­sta­viac pán Bumble a vrhol na svoje malé bremä veľmi zlobivý pohľad. „Áno, spomedzi všetkých naj­nev­ďač­nej­ších a zlých chlapcov, ktorých som v živote videl, si ty …“

„Nie, nie, pane,“ lkal Oliver, pri­tú­liac sa k ruke, ktorá trímala dobre známu palicu; „nie, nie, pane, budem vskutku dobrý, do ista budem, pane! Ešte som taký maličký, pane; a som tak, tak…“

„Tak čo?“ spýtal sa ustrnute pán Bumble.

„Som tak opustený, pane! Tak veľmi opustený!“ na­rie­kalo dieťa. „Nikto ma nemá rád. Ach, prosím vás, pane, ne­hne­vajte sa na mňa!…“ Dieťa zopälo ruky nad srdcom a hľadelo do tváre svojho sprie­vodcu so slzami, ktoré svedčili o sku­toč­nej bolesti.

Pán Bumble po­zo­ro­val Oliverov bolestný a bezradný pohľad pár sekúnd s prek­va­pe­ním; na chvíľu sa zarazil a hrubo mrmlúc niečo o „rušivom kašle“, rozkázal Oli­ve­rovi, aby si osušil oči a bol dobrým šuhajom. Potom ho pojal znovu za ruku a kráčal s ním zamĺkle.

Pod­ni­ka­teľ práve si zatvoril okenice svojho obchodu, značiac si niečo do denníka pri svetle hodne ohorenej sviečky, keď k nemu prišiel pán Bumble.

„Aha!“ riekol pod­ni­ka­teľ a zastanúc v pros­triedku slova po­z­dvi­hol zrak od knihy na pri­chá­dza­jú­ceho; „to ste vy, pán Bumble?“

„Ja a ešte niekto, pán So­wer­berry,“ povedal pedel, „pri­vie­dol som vám toho chlapca.“ Oliver sa poklonil.

„Ach, tak, nuž to je on?“ riekol po­du­jí­ma­teľ: po­z­dvih­núc sviečku nad hlavu, aby si lepšie mohol obzrieť Olivera. „Pani So­wer­ber­ry­ová! Prosím vás, moja drahá, poďte sem na chvíľku.“

Pani So­wer­ber­ry­ová sa vynorila z malej, za obchodom ležiacej izbietky, ukážuc svoju krátku, chudú, šťúplu postavu a haš­te­rivú tvár.

„Moja drahá,“ riekol zdvorile pán So­wer­berry, „to je ten chlapec z chu­do­binca o ktorom som vám vravel.“ Oliver sa zase poklonil.

„Drahý môj!“ vravela žena pod­ni­ka­teľa, „je príliš malý!“

„Je vskutku drobný,“ povedal pán Bumble, po­ze­ra­júc na Olivera, ako by on bol na príčine, že nie je väčší, „je drobný, to nemožno tajiť. Ale veď narastie, pani So­wer­ber­ry­ová — veď narastie.“

„To si myslím, že narastie,“ povedala pani, „pri našom pokrme a nápoji. V tých farných deťoch ne­na­cho­dím nijakej výhody, treba sa o ne ne­po­merne väčšmi starať, ako je to vskutku hodno. Ale muži si myslia, že všetko naj­lep­šie vedia. Nože, skotúľaj sa, tu hľa dolu, ty hromádka kostí.“ S týmito slovami otvorila žena pod­ni­ka­teľa bočné dvere, vstrčila do nich Olivera a on letel po schodoch strmhlav až na dlažbu kamennej, vlhkej komôrky, ktorá bola pred­sie­ňou, „kuchyňou“ nazvanej uhoľnej pivnice; tu sedelo uš­mud­lané dievča, s roz­tr­ha­nými to­pán­kami a so zlými, veľkej opravy po­treb­nými pan­ču­chami.

„Char­lotte,“ vravela pani So­wer­ber­ry­ová, ktorá zišla za Oliverom, „dajte, hľa, tomuto chlap­covi tie chladné zbytky, ktoré boli pri­chys­tané pre Tripa. Niet ho doma od rána, nech si je bez nich. Myslím, že nie si príliš prie­ber­čivý, chlapče, a poješ ich, všakver?“

Oliver, ktorý sa triasol hladom a ktorého oči sa zajagali pri spo­me­nutí pokrmu, túžiaci, aby ho mohol čím skôr zjesť, dal zápornú odpoveď; kým pred neho po­sta­vili plný tanier drobkov jedla.

Doprial by som to nie­kto­rému dobre živenému fi­lo­zo­fovi, ktorého krv je ako kus ľadu a srdce, ako kus železa, aby sa v ňom obrátilo jedlo a nápoj, ktorý požíva, pri pohľade na Olivera Twista, ako hlce s chuťou mäso, ktorým aj pes opovrhol. Prial by som si, aby bol svedkom toho, s akou ne­smier­nou chti­vos­ťou straš­ného hladu hrýzol Oliver kusy jedla; a želal by som si, vidieť takého filozofa, aby s tou istou chuťou pojedal taký pokrm.

„Dobre,“ riekla žena po­du­jí­ma­teľa, keď Oliver dojedol večeru, s tichým užas­nu­tím a obavou tvoriac si mienku o jeho budúcom apetíte: „už si hotový?“

A keď už pred ním nebolo nič, Oliver od­po­ve­dal: „Áno.“

„A teraz už poď so mnou,“ riekla pani So­wer­ber­ry­ová, zoberúc za­čmu­denú a špinavú lampu a šla hore schodmi; „tvoja posteľ je pod pultom, a dúfam, že si z toho nebudeš nič robiť, keď budeš musieť nocovať medzi rakvami, a veď na tom vôbec nezáleží, veď beztak inde niet pre teba miesta. Poď teda, a nenechaj ma tu stáť celý večer.“

Oliver už dlhšie neváhal a pokorne na­sle­do­val svoju novú paniu.


5. Kapitola - Oliver privyká k novým druhom. Prvý raz sa zúčastní pohrebu a vytvorí si nepriaznivú mienku o obchode svojho majstra

Keď Oliver ostal osamote v obchode po­du­jí­ma­teľa, postavil lampu na pracovný stolec, a vyjavene a bo­jaz­livo sa obzeral vôkol s pocitom strachu a užas­nu­tia, ktorého by sa ani pri naj­lep­šej vôli nevedeli sprostiť ani od neho o moc starší ľudia.

Ne­do­kon­čená, na čiernych pod­stav­coch v pros­triedku obchodu stojacá rakva, pri­po­mí­na­júca smrť, hľadela naňho tak chmúrne, že mu pre­bie­hal mráz celým telom a jeho oči znova a znova utkveli na tomto prí­šer­nom predmete: a niet sa čo diviť, keď si pomyslel, že čoskoro vzhliadne strašnú podobu zjavu dví­ha­jú­ceho pomaly hlavu, takže od úžasu bude musieť zošalieť.

Oproti stene bol v pra­vi­del­nom poriadku uložený dlhý rad rovnako rezaných bres­to­vých dosiek, ktoré hľadeli do bledého svetla, ako vysoký duch s rukami vo vačkoch nohavíc.

Veká na rakve, brestové íveria, klince so širokými hlavami a ústrižky čiernej látky, ležali roz­há­dzané po dlážke; stena zo komp­to­á­rom bola ozdobená živým zná­zor­ne­ním dvoch strážcov s tuhými ná­krč­níkmi, ako konajú službu pri dverách smú­toč­ného domu, kým dvoma čiernymi paripami ťahaný voz blíži sa opodiaľ. Obchod bol uzavretý a dusný. Jeho ovzdušie sa zdalo byť pre­sý­tené zápachom rakví. Pod komp­to­á­rom oddelená miest­nosť, kde bola rozp­res­trená hŕba matracov, na ktorých mal spať, sa podobala hrobu.

Keby hneď nebolo bývalo týchto hrozných pocitov, Oliver by bol aj tak vy­stra­šený. Bol sám na celkom cudzom mieste: a vieme, že v po­dob­ných okol­nos­tiach spomedzi nás aj tí najc­hrab­rejší by sa cítili skľúčene a zúfale. Chlapec nemal pria­te­ľov, o ktorých by sa bol mohol oprieť, alebo ktorí by sa boli o neho starali. Ešte živo po­ci­ťo­val v duši nedávne lúčenie; a hoc aj ne­mi­lo­val tváre, ktoré sa mu však dobre vryli do pamäti, ich ne­prí­tom­nosť predsa ťažko do­lie­hala na jeho srdce. Jeho srdce bolo predsa natoľko skľúčené, že keď sa vplúžil do svojej úzkej pos­tieľky, želal si, aby bola jeho rakvou a aby ho už ku po­koj­nému a trvalému od­po­činku zložili kdesi do cmitera, kde by štíhlé steblá trávy jemnučko ovievali jeho hlavu, a hlas starého, hlboko a dojímavo hu­čia­ceho zvona ukolísal ho v sladký sen.

Oliver sa ráno prebudil na silné búchanie na zo­vňaj­šiu stranu ob­chod­ných dvier, a prv, ako mohol na seba pohádzať šaty, búchanie sa opa­ko­valo so stup­ňo­va­nou zlosťou čo priam dvad­sať­päť ráz. Keď začal uvoľ­ňo­vať retiazku, kopajúce nohy zastali a zvonku sa ozval hlas: „Otvorte dvere, nože vy tam dnu!“ volal ten, ktorý bol ma­ji­te­ľom nôh, ko­pa­jú­cich do dvier.

„Okamžite otvorím, pane,“ povedal Oliver, snímajúc retiazku a točiac kľúčom v zámku.

„Pred­po­kla­dám, že vy ste ten nový chlapec, všakver?“ vravel hlas cez kľúčovú dierku.

„Áno, pane!“ vravel Oliver.

„A koľko máte rokov?“ spytoval sa hlas.

„Desať, pane!“ od­po­ve­dal Oliver.

„Keď vojdem dnu,“ vravel hlas zvonku, „uvidíš, ako ťa náležite vy­prás­kam, ty šteňa.“

A keď urobil tento závažný sľub, začal hlas vonku hvízdať. Oliver bol príliš často za­ple­tený do sporu, pri ktorom veľmi dôrazná jed­no­znač­nosť práve za­zna­me­na­ného roz­ho­voru ho zbavila každej po­chyb­nosti o tom, že majiteľ hlasu, nechže je to kto­koľ­vek, svoj sľub splní veľmi statočne. Trasúcou rukou odsunul závoru a otvoril dvere.

O jeden alebo dva okamihy sa Oliver pustil do behu dolu ulicou a nazad pod dojmom toho náhľadu, že neznámy, s ktorým vravel cez kľúčovú dierku, odišiel na niekoľko krokov, aby sa trocha zohrial; ale nezbadal nikoho, výjmuc vysokého chlapca zo si­ro­tinca, ktorý sedel pred domom na brvne a pojedal okruh chleba s maslom: z ktorého si krájal za­tvá­ra­cím nožom tak veľké kusy, že sa mu sotva vmestili do úst a ktorý s veľkou chuťou za chvíľu zjedol.

„Od­pus­tite pane,“ riekol konečne Oliver, vidiac, že tam vlastne iného náv­štev­níka niet, „to ste snáď vy klopali?“

„Ja som to búchal,“ od­po­ve­dal chlapec.

„Prajete si, pane, rakvu?“ spýtal sa nevinne Oliver.

Na to sa chlapec pozrel na Olivera s vý­hraž­nou di­vo­kos­ťou a vravel, že Oliver pre seba rakvu by už dávno po­tre­bo­val, a či chce z neho, ako svojho pred­sta­ve­ného na takýto spôsob strúhať žarty?

„Dúfam, že neviete, kto som ja?“ vravel chlapec zo si­ro­tinca, po­kra­ču­júc takto v reči a zosadnúc z brvna s váž­nos­ťou vzde­lá­va­teľa.

„Nie, pane,“ od­po­ve­dal Oliver.

„Som majster Noah Claypole,“ vravel chlapec zo si­ro­tinca, „a vy ste môj pod­ria­dený. Vy lenivý darebák, vy­tiah­nite okenice!“ Pri týchto slovách pán Claypole kopol do Olivera a vkročil do obchodu s dôs­toj­nos­ťou, ktorá budila veľkú vážnosť. V určitých okol­nos­tiach je to ťažkou vecou, aby chlapec s veľkou lebkou, malými očami, ne­zruč­nými pohybmi a hrubou tvárou vyzeral dôstojne; je tomu tak najmä vtedy, ak dodáme, že jeho osobné zvlášt­nosti boli; červený nos, žltá pleť a nízka postava.

Oliver pri sťa­ho­vaní okeníc v námahe, aby sa vymknul spod jej ťarchy, rozbil tabuľu, keď ju pri bla­ho­sklon­nej asis­ten­cii Noahovej, ktorý ho tešil ubez­pe­če­ním, že sa to schová, kládol na malý dvor pri dome, kam ich na deň obyčajne dávali. Pán So­wer­berry čoskoro na to zišiel tiež dolu a Oliver „to scho­va­júc“, čím vyplnil Noahovu veštbu, na­sle­do­val mladého pána nahor na raňajky.

„Nože poďte bližšie ku ohňu, Noah,“ vravela Char­lotte, „schovala som vám z pánových raňajok pekný kúsok slaniny. Oliver, zatvor za majstrom Noahom dvere a vezmi si tie kúsky, ktoré som položila na vrchnák chle­bov­nice. Tam je tvoj čaj; vezmi si ho z krabice a vypi ho, a pracuj rýchlo, lebo ťa budú po­tre­bo­vať v obchode, počul si?“

„Počul si, ty učeň?“ riekol Noah Claypole.

„Ach, čujte, Noah, aké ste vy len čudné stvo­re­nie! Prečo len ne­ne­cháte toho chlapca o samote?“

„Nechať ho o samote!“ riekol Noah. „Veď ho i tak každý necháva o samote a preto ho ja nenechám. Ani otec, ani mať sa nechcú oň starať. Všetci príbuzní ho nechali pekne-krásne bežať svojou cestou. Eh, Char­lotte? He-he-he!“

„Oh, vy podivná duša!“ riekla Char­lotte, zasmejúc sa srdečne, a spre­vá­dzaná súc Noahom, potom obidvaja posmešne hľadeli na chudáka Olivera Twista; keď si sadol, trasúc sa v najc­hlad­nej­šom kúte miest­nosti a jedol potuchlé kúsky, ktoré osobitne pre neho odložili.

Noah bol tiež chlapcom zo si­ro­tinca, ale nebol sirotou z chu­do­binca. Nebol dieťaťom náhody, lebo mohol sledovať svoju ge­ne­a­ló­giu späť ku rodičom, ktorí žili v blíz­kosti; jeho matka súc práčkou a otec pre­pus­te­ným, opilým vojakom s drevenou nohou a s dennou penziou dvoch a pol penny. Chlapci zo su­sed­ných obchodov si už dávno zvykli, že za ním na ve­rej­ných uliciach po­vo­lá­vali po­smeš­nými prí­me­niami „kožený“, „vy­dr­žia­vaný“ a tomu po­dob­nými ozna­če­niami, ktoré však Noah nechával bez odvety. Ale teraz, keď mu osud vrhol do cesty sirotu bez mena, na ktorú aj naj­pod­lejší mohol ukázať prstom výsmechu, visel na ňom so záujmom. To mu poskytlo okúz­ľu­júcu látku k pre­mýš­ľa­niu. Čo nám po­u­ka­zuje aj na to, že akou utešenou je niekedy ľudská povaha; a že ako často tie isté lás­ky­plné vlast­nosti ne­ro­zlu­či­teľne sú vyvinuté u naj­jem­nej­šieho lorda, ako aj u naj­špi­navj­šieho chlapca zo si­ro­tinca.

Oliver býval u pod­ni­ka­teľa asi tri týždne, alebo mesiac. Pán a pani So­wer­berry, keď zavreli obchod, obyčajne ve­če­ria­vali v malej, zadnej chyži. Pán So­wer­berry raz po nie­koľ­kých nežných po­hľa­doch riekol svojej žene:

„Moja drahá …“ Chcel povedať viacej, ale pani So­wer­ber­ry­ová pozrela na neho s výrazom osobitej ne­priazne a preto rýchlo zmĺkol.

„Dobre,“ riekla s os­tros­ťou pani So­wer­ber­ry­ová.

„Nič, moja drahá, nič,“ riekol pán So­wer­berry.

„Uh, ty hoviadko!“ riekla pani So­wer­ber­ry­ová.

„Voskrz nie, moja drahá,“ riekol pán So­wer­berry pokorne.

„Myslel som, že nechceš počúvať, moja drahá. Chcel som ti len povedať …“

„Oh, nevrav mi, čo si mi chcel povedať,“ pretrhla ho v reči pani So­wer­ber­ry­ová, „som veľké nič; prosím ťa, neraď sa so mnou. Nechcem vnikať do tvojich tajností.“ Keď toto riekla pani So­wer­ber­ry­ová, zasmiala sa hys­te­ricky, čo mávalo obyčajne prudké následky.

„Ale, moja drahá,“ riekol So­wer­berry, „chcel som ťa prosiť o radu.“

„Nie, nie, nepros ma,“ povedala pani So­wer­ber­ry­ová afek­to­vane, „pros o to niekoho iného.“ Tu na­sle­do­val druhý hys­te­rický smiech, ktorý veľmi po­stra­šil pána So­wer­ber­ryho. Toto je veľmi bežný a vy­skú­šaný spôsob v man­žels­tve, ktorý je veľmi často účinný. On pána So­wer­ber­ryho zaraz primäl k žob­ro­ne­niu, aby si ním vymohol zvláštnu priazeň a aby mu bolo dovolené vysloviť to, na čo bola pani So­wer­ber­ry­ová v naj­vyš­šej miere zvedavá a čo chcela počuť. Po krátkej, temer tri­štvrte hodiny trva­jú­cej hádke, konečne mu bolo udelené naj­mi­los­ti­vej­šie po­vo­le­nie.

„Ide tu len o mladého Twista, moja drahá,“ riekol pán So­wer­berry. „Je to veľmi driečny šuhaj, moja drahá.“

„Mal by byť hodným, veď je dobre kŕmený,“ podotkla pani.

„Jeho tvár má veľmi zau­jí­mavý, me­lan­cho­lický výraz,“ uvažoval pán So­wer­berry, „ako strážca mŕtvych vynímal by sa vskutku úchvatne, moja milá.“

Pani So­wer­ber­ry­ová pozrela s výrazom po­zo­ru­hod­ného po­ču­do­va­nia. Pán So­wer­berry to zbadal; a bez toho, aby bol svojej dobrej žene poskytol čas k nejakej poznámke, po­kra­čo­val:

„Nemyslel som na strážcu do­spe­lých ľudí, drahá, ale len pri deťoch. Bolo by to pútavou novinkou, mať zvlášt­neho strážcu pre všetky prípady, moja drahá. Závisí to od tvojho roz­hod­nu­tia, ale robilo by to veľ­ko­lepý dojem.“

Pani So­wer­ber­ry­ová mala vzhľadom na obchodné pod­ni­ka­nie hodne vyvinutý vkus, a táto nová myš­lienka sa jej zapáčila; ale v daných okol­nos­tiach nechcela poškodiť svoju dôs­toj­nosť, preto ne­pre­ja­vila súhlas, len sa spýtala s veľkou os­tros­ťou, prečo už predtým nemyslel na takúto sa­moz­rejmú vec? Pán So­wer­berry túto otázku po­va­žo­val celkom správne za prejav spo­koj­nosti so svojím návrhom; a tak dospeli k ráznemu roz­hod­nu­tiu, že Oliver má byť zaraz za­svä­tený do ta­jom­stiev tohto diela; a preto pri najb­liž­šej prí­le­ži­tosti má spre­vá­dzať svojho majstra, aby - ak to bude potrebné - konal službu. Takáto prí­le­ži­tosť sa naskytla čoskoro. Asi pol hodiny po ra­ňaj­kách na druhý deň zjavil sa v obchode pán Bumble, a oprúc svoju palicu o pult, vyňal veľký kožený zápisník, z neho drobný kus papieru a podal ho So­wer­ber­rymu.

„Aha!“ riekol po­du­jí­ma­teľ, a prebehol ho s milou tvárou; „eh, ob­jed­návka rakvy.“

„Po prvé ob­jed­návka rakvy a potom cir­kev­ného pohrebu,“ povedal pán Bumble, za­tvá­ra­júc dosky koženého zá­pis­níka, ktorý bol práve tak, ako on, veľmi objemný.

„Bayton,“ riekol po­du­jí­ma­teľ, po­hliad­nuc z kúska papieru na pána Bumbleho.

„Nikdy predtým som nepočul toto meno.“

Bumble od­po­ve­da­júc pokrútil hlavou:

„Tvrdo­hlaví ľudia, pán So­wer­berry; veľmi tvrdo­hlaví. Obávam sa, pane, že sú k nato aj pyšní.“

„Pyšní, eh?“ zvolal pán So­wer­berry s po­smeš­kom. „Ale choďte, to je už priveľa.“

„Oh, je to nadmieru protivné,“ riekol sluha, „pán So­wer­berry!“

„Vskutku je,“ súhlasil po­du­jí­ma­teľ.

„O tejto rodine počuli sme len pred minulou nocou,“ riekol pedel; „a neboli by sme o nich vôbec vedeli, ale žena, ktorá býva v tom istom dome, po­žia­dala cirkevný výbor, aby tam poslal felčiara, nav­ští­viť nejakú veľmi chorú ženu. Bol práve na obede, ale jeho pomocník (ktorý je veľmi rozumný šuhaj) poslal jej v čer­nid­lo­vej sk­le­ničke dajaký liek.

„To je presnosť,“ riekol po­du­jí­ma­teľ.

„Isteže presnosť,“ povedal pedel. „A čo bol následok? Nevďačné chovanie sa týchto re­be­lan­tov, pane. Jej manžel poslal liek nazad s odkazom, že ho nebude užívať, pane! Že vraj nebude užívať dobrý, silný, učinlivý liek, ktorý len pred týždňom s veľkým úspechom užívali dvaja írski ro­bot­níci a jeden baník z uhoľného revíru, len pred týždňom, a k tomu ju dostali zadarmo a to plnú čer­nid­lovú sk­le­ničku - a povážte len, on ho pošle nazad s odkazom, že ho jeho žena nebude užívať, pane!“

Všetko toto zdalo sa pánovi Bumblemu nejakou hroznou vecou natoľko, že od po­hor­še­nia celkom očer­ve­nel a palicou prudko udrel o pult.

„Áno,“ riekol pod­ni­ka­teľ. „Ja by som to nikdy neurobil.“

„Nikdy ver', pane!“ vyhŕkol pedel. „Nie, ešte dosiaľ to nikdy nik neurobil; ale teraz umrela a my ju máme pochovať; tak znie rozkaz; a čím skôr bude po tom, tým bude lepšie.“

To rieknuc pán Bumble položil si na hlavu svoj ohrnutý klobúk a vo vzrušení úradného roz­čú­le­nia hr­do­pyšne opustil obchod.

„Prečo bol taký na­hne­vaný, Oliver, že sa na teba ani len neopýtal!“ riekol pán So­wer­berry, po­ze­ra­júc za pedelom, ako dlhým krokom kráča ulicou.

„Áno, pane,“ povedal Oliver, ktorý, kým trval rozhovor, opatrne zmizol z blíz­kosti; a pri prvom začutí pána Bumbleho hlasu triasol sa ako osika na celom tele. Hoc sa aj nemal čo báť pána Bumbleho a nemal príčinu zmiznúť spred očí fun­kci­onára, na ktorého veštba pána s bielou vestou urobila taký mohutný dojem, veď akonáhle po­du­jí­ma­teľ s Oliverom urobil skúšku, po uplynutí skú­šob­ného času viazaný bol zmluvne na sedem rokov a ne­bez­pe­čen­stvo, že by sa musel zase vrátiť pod ochranné rameno farnosti aj na zákonnom základe úplne zmizlo.

„Dobre,“ riekol pán So­wer­berry, berúc klobúk, „čím prv budeme mať z pliec ten krám, tým lepšie. Noah dozri na obchod. Oliver vezmi si čiapku a poď so mnou.“ Oliver po­slú­chol a na­sle­do­val majstra, pl­nia­ceho po­vin­nosť svojho po­vo­la­nia. Istý čas kráčali naj­ľud­na­tej­šou a naj­hus­tej­šie obývanou časťou mesta; a potom zabočili do úzkej ulice, ktorá bola špi­nav­šia a bied­nej­šia, ako kto­rá­koľ­vek predošlá, zastali, aby našli dom, ktorý bol cieľom ich vy­chádzky. Na jednej strane stáli vysoké a prie­stranné, ale veľmi staré domy, obývané ľuďmi naj­chu­dob­nej­ších vrstiev: ich za­ned­baný zo­vňaj­šok svedčil naj­lep­šie o tom, čo po­tvr­dzo­vali vypúlené oči nie­koľ­kých mužov a žien, ktoré so za­lo­že­nými rukami a na­hnu­tými telami sa vliekli okolo. Veľká čiastka pre­ná­jom­cov mala vo fronte obchody, tieto však boli za­tvo­rené a opustené, len horné byty boli obývané. Niektoré domy, ktoré pre starobu a zhubu času sa stali ne­bez­peč­nými, aby sa ne­zrú­tili na ulicu, boli po­dop­reté dre­ve­nými brvnami, za­pre­tými do stien a mocne upev­ne­nými do zeme; ale práve tieto kedysi mohutné, teraz však rúcajúce sa budovy sa zdali byť vyvolené k tomu, aby boli nočnými útulkami nie­koľ­kých úbo­žia­kov bez prí­stre­šia, ne­jed­ného z tých bosákov, čo plnili z pántov po­vy­vra­cané okná a dvere, po­sky­tu­júce takto do­sta­točne veľký priechod ľudskému telu. Odtok bol stojatý a bahnistý. Po­va­ľo­vali sa tu hnijúce potkani, ktoré hladom zhynuli v tomto kale.

Dvere, pred ktorými Oliver zastal so svojím majstrom, nemali ani klopáča, ani zvonca; tápajúc opatrne tmavou chodbou, pán So­wer­berry posmelil Olivera, aby bez­pro­stredne kráčal za ním a nebál sa, vy­stu­po­val ku streche po prvej polohe schodov až po­tký­na­júc sa zastal na ploche pred dverami a zaklopal na ne hánkami.

Otvorilo im mladé, trinásť-štr­násť­ročné dievča. Po­du­jí­ma­teľ podľa toho, čo bolo v miest­nosti, hneď zbadal, že je to miest­nosť, ktorú hľadali. Vstúpil do nej a Oliver ho na­sle­do­val.

Vo vnútri nebolo zakúrené; ale nejaký chlap sa me­cha­nicky krčil pri prázd­nych kach­liach. Stará žena pri­tis­núc nízky stolec ku chladnej peci, sedela tiež pri nej. V druhom kúte boli otrhané deti a oproti dverám v malom výklenku na zemi ležalo čosi prikryté starým kobercom. Oliver sa triasol, keď mu oči utkveli na tom mieste a nevdojak pritúlil sa k maj­strovi a hoci to bolo aj prikryté, chlapec vycítil, že je to mŕtvola.

Tvár muža bola vy­chud­nutá a veľmi bledá; mal šedivé vlasy a bradu a oči mal pod­be­hnuté krvou.

Tvár starej ženy bola vrás­ko­vitá, dva posledné zuby jej vy­čnie­vali nad spodnou perou, mala žiarivé a pichľavé oči. Oliver sa obával pozrieť na ňu a na muža. Podobali sa potkanom, ktorých videl vonku.

„Nech sa k nej ne­opo­váži nik pri­blí­žiť,“ riekol muž a divoko skočil, keď sa po­du­jí­ma­teľ blížil ku výklenku. „Nazad! Pre­klí­nam vás, choďte nazad, ak je vám život drahý!“

„Nezmysel, dobrý človeče,“ riekol po­du­jí­ma­teľ, ktorý už cele privykol na všetky možné zjavy biedy. „Nezmysel!“

„Vravím vám,“ povedal muž za­tí­na­júc päste a dupkajuc šialene po dlážke, — „vravím vám, nechcem ju dať pod zem. Nemohla by tam od­po­čí­vať, trápili by ju, žrali by ju tam červi — ona je taká utrápená.“

Po­du­jí­ma­teľ ne­od­po­ve­dal na jeho treš­te­nie, ale vy­tiah­nuc z vrecka mieru, pokľakol na okamih k mŕtvemu telu.

„Ah,“ riekol chlap, pustiac sa do plaču a klesnúc na kolená k nohám mŕtvej ženy, „kľaknite, kľaknite, kľaknite okolo nej všetci a pa­mä­tajte si moje slová! Bola zmorená na smrť! Ani som nevedel ako jej bolo zle, kým neprišla na ňu horúčosť a kosti jej vy­čnie­vali. Nebolo ani ohňa, ani sviečky; dokonala v tme — v tme! Nemohla vidieť ani len tvár svojich detí, počuli sme len zdýmavo vysloviť ich mená. Žobral som pre ňu na uliciach; poslali ma do väzenia. A keď som sa vrátil bola na úmore a vyschla všetka krv môjho srdca, lebo ju umorili na smrť. Prisahám Bohu, ktorý to videl! Umorili ju.“ Zaboril ruky do vlasov a s hlasným výkrikom plazivo sa váľal po dlážke; jeho pohľad ustrnul a okolo rtov sa objavila pena. Vy­pla­šené deti žalostne na­rie­kali, len stará žena, ktorá vyjavene hľadela na všetko, akoby bola hluchá, ich zrazu na­po­me­nula, aby sa utíšili, potom uvoľnila nákrčník muža, ktorý ležal vystretý na zemi a pri­tmo­lila sa ku po­du­jí­ma­te­ľovi.

„Bola mojou dcérou,“ riekla starena, kývnuc hlavou smerom k mŕtvole; a vraviac po­di­vín­sky, pôsobila prí­šer­nej­šie, ako prí­tom­nosť mŕtveho tela. „Pane, pane! Je to divné, že ja, ktorá som jej dala život a stala sa potom ženou, mám žiť ďalej a ona tam leží, chladná a stuhnutá! Pane, pane! — myslieť na to je hroznou vecou!“

Keď toto biedne stvo­re­nie mrmlúc, smialo sa v svojej hroznej ve­se­losti, po­du­jí­ma­teľ sa pobral, že odíde.

„Počkajte, počkajte!“ riekla starena hlasným šepotom. „Po­cho­vajú ju zajtra, alebo o deň po­zdej­šie, či snáď dnes večer? Vystrela som ju; a ja musím ísť tiež viete. Pošlite mi veľký plášť, dajaký dobre teplý, je náramná zima. Pred odchodom by sme mali mať tiež hrianku a víno! No ale nedbám, pošlite mi kus chleba, len bochník chleba a čašu vody. Či do­sta­neme kus chleba, môj drahý?“ riekla túžobne, chytiac sa po­du­jí­ma­te­ľovho kabáta, keď sa roz­hod­nej­šie pobral ku dverám.

„Áno, áno,“ riekol po­du­jí­ma­teľ, „iste, všetko, čo si len prajete!“ Vymkol sa z objatia stareny, a ťahajúc za sebou Olivera, odišiel.

Na druhý deň (keď sám pán Bumble pri­nie­sol rodine darom polovicu bochníka chleba a kus syra) Oliver a jeho majster sa vrátili do biedneho bytu. Pán Bumble dorazil ta prv, spre­vá­dzaný štyrmi chlapmi z chu­do­binca, ktorí mali niesť rakvu. Starým, čiernym plášťom zahalili otrhanú ženu a muža, potom za­bed­nili holú rakvu a nosiči ju na pleciach vyniesli na ulicu.

„Teraz však musíte náležite zaberať, stará pani!“ šepkal So­wer­berry do ucha stareny; „značne sme sa opozdili a kňaza nesmieme nechať čakať. Vykročte ľudia, ako len naj­rých­lej­šie môžete!“

Po tomto rozkaze nosiči vy­kra­čo­vali s ľahkým bremenom čo naj­rez­kej­šie a dvaja trúch­liaci na­sle­do­vali ich podľa možnosti čím tes­nej­šie. Pán Bumble a So­wer­berry šli kus vopred a Oliver, ktorý nemal tak dlhé nohy, ako jeho majster, utekal stranou.

Nebolo treba sa natoľko ponáhľať, ako si to pán So­wer­berry myslel, lebo keď prišli k chmúr­nemu kútu cmitera, kde rástla žihľava a kde po­cho­vá­vali chudobu, kňaza tam ešte nebolo, a druhý kňaz, ktorý sa ohrieval v zákrstí, si myslel, že na tom nezáleží, či príde o hodinu prv, alebo po­zdej­šie. Tak položili máry na okraj hrobu a dvaja trúch­liaci čakali tr­pez­livo vo vlhkej hline a v chladnom, mr­ho­lia­com daždi, kým otrhaní chlapci, pri­vá­bení týmto divadlom do cmitera, sa hrali na scho­vá­vačku medzi ná­hrob­níkmi, alebo kvôli zmene bavili sa tým, že po­ska­ko­vali pred rakvou, alebo za ňou. Pán So­wer­berry a Bumble, ako osobní pria­te­lia kňaza, sedeli s ním pri ohni a čítali noviny.

Po uplynutí dobrej hodiny sa pán Bumble, So­wer­berry a kňaz po­náh­ľali ku hrobu. Bez­pro­stredne potom zjavil sa aj kňaz a hneď s prí­cho­dom si obliekol rúcho. Pán Bumble karhal zo dvoch chlapcov, že bolo žiadúce ticho a duchovný odriekal asi štvor­mi­nú­tovú modlitbu, odovzdal rúcho druhému kňazovi a vzdialil sa.

„A teraz už Bill,“ riekol So­wer­berry k hro­bá­rovi, „pochovaj!“ Nebola to ťažká robota; lebo hrob bol pre­pl­nený rakvami, takže posledná od povrchu bola len na niekoľko stôp. Hrobár za­hra­bá­val zem a šliapal po nej nedbalo, vzal lopatu na plece a odišiel, na­sle­do­vaný súc chlap­cami, ktorí hundrúc pre­ja­vo­vali svoju nevôľu nad tým, že bolo tak rýchlo po pohrebe. „Poďte, môj dobrý druh!“ riekol Bumble zaklepúc chlapovi na chrbát. „Chcú zatvoriť cmiter!“

Muž, ktorý sa ani len nehnul od toho času ako zastal pri hrobe, sa vzchopil, trhol hlavou a celkom vyjavene hľadel na osobu, ktorá ho oslovila, popošiel niekoľko krokov, potom sa zrútil a omdlel. Zošlá starena, ho­re­ku­júca nad stratou plášťa, ktorý po­du­jí­ma­teľ zobral so sebou, ne­sta­rala sa oňho vôbec. Vyliali teda na neho konvu studenej vody a keď sa prebral, vyviedli ho opatrne z cmitera, za­tvo­rili bránu a každý išiel svojou cestou.

„Dobre Oliver,“ riekol So­wer­berry, keď sa vracali domov, „ako sa ti to páči?“

„Ďakujem, pane, dosť dobre,“ povedal Oliver so zrejmou vá­ha­vos­ťou. „Nebárs, pane.“

„Ah, veď si ty tomu časom pri­vyk­neš, Oliver,“ riekol So­wer­berry. „Nebude to nič, syn môj, keď na to pri­vyk­neš.“

A Oliver zvedavo pre­mýš­ľal o tom, či to trvalo veľmi dlho, kým na to privykol sám pán So­wer­berry. Ale pomyslel si, že je lepšie ne­spy­to­vať sa a vracal sa do obchodu, roz­jí­ma­júc o tom, čo videl a počul.


  
   6. Kapitola - Oliver, popudený posmeškami Noaha, sa rozhnevá a ohromí ho ráznym
  

  
   Po uplynutí skúšobnej doby bol Oliver formálne prijatý za učňa. V tom čase zúrila epidémia. V obchodnej reči to znamenalo toľko, že rakvy boli veľmi žiadané; takže Oliver si za pár týždňov zadovážil hodne skúseností. Zdar geniálnej špekulácie pána Sowerberryho prevýšil aj jeho najsmelšie nádeje. Ani najstarší ľudia nepamätali, že by bolo bývalo toľko pre nemluvňatá osudných prípadov osýpok; a bolo veľa smútočných sprievodov na čele ktorých Oliver kráčal s čiernym závojom, ktorý mu z klobúka splýval až po kolená k nepopísateľnému obdivu a pohnutiu všetkých matiek mesta. Oliver sprevádzal svojho majstra aj pri pohreboch dospelých ľudí, aby si zvykol udržať rovnováhu duše a vedel cele opanovať nervy, čo bolo podstatne dôležitou vecou, ak sa chcel stať dokonalým podujímateľom. Mal veľa príležitostí pozorovať krásne sebazaprenie a hrdinskosť, s ktorou niektorí ľudia mohutného ducha znášali navštívenia a straty.
  

  
   Napríklad: keď mal obstarať Sowerberry pohreb niektorej starej dámy alebo pána, obkľúčeného početnými synovcami a neterami, ktorých nebolo možno potešiť, kým len trvala choroba a svoj stesk nemohli utajiť ani len pred širokou verejnosťou, medzi sebou sa však cítili šťastnými, veselými a spokojnými, ba zabávali sa často tak nenútene a živo, akoby sa nebolo nič stalo, čo by mohlo rušivo pôsobiť na ich dušu. Manželia znášali stratu svojich žien s hrdinskou chladnokrvnosťou. Ženy sa zase halili do smútočných šiat a tvárali sa, že žialia nad odchodom manželov, hoc boli ďaleké každého stesku, a robili to tak, aby boli čím príťažlivejšie. Bolo tiež zaujímavé pozorovať, ako dámy a páni, ktorí pri ceremóniách javili stesk utrpenia, kým prišli domov sa úplne zotavili a boli celkom upokojení prv, ako bolo po čaji. Všetko toto vidieť bolo veľmi poučné a zábavné a Oliver hľadel na to s veľkým obdivom.
  

  
   Pod vplyvom príkladu týchto dobrých ľudí, Olivera zachvátila rezignácia, ale hoc som aj jeho životopiscom, neodvážim sa to tvrdiť s úplnou istotou; ale môžem celkom určite povedať, že cez celé mesiace trvale sa podroboval nadvláde a zlému zaobchádzaniu Noaha Claypoleho, ktorý s ním nakladal horšie, ako prv, keďže jeho žiarlivosť vzrástla pri pohľade na to, že nový chlapec postúpil až po čiernu berlu a flór na klobúku, kým on, ako starší, stále má len čiapku zo sirotinca. Charlotte ho musela tiež trýzniť, lebo si to prial Noah; a pani Sowerberryová bola jeho rozhodnou nepriateľkou, lebo pán Sowerberry mu bol priateľsky naklonený; tak medzi týmito tromi na jednej a medzi návalom pohrebov na druhej strane, Oliver sa necítil o nič pohodlnejšie, ako hladné prasiatko, ktoré bolo omylom zatvorené do sladovne pivovaru.
  

  
   A teraz prichádzam ku veľmi dôležitému odseku Oliverovej histórie; hoc aj zaznamenávam zdanlivo nie veľmi dôležitý dej, ktorý však nepriamo mal podstatný vplyv na zmenu všetkých jeho budúcich výhľadov a postupov.
  

  
   Raz v obvyklom obednom čase Oliver a Noah zostúpili do kuchyne, aby si zasadli ku kúsku škopoviny - jeden a pol libry najhoršieho konca krku — keď Charlotte vyvolali na ulicu a Noah Claypole, súc hladný a zlomyseľný, túto krátku časovú medzeru si umienil využiť k tomu, aby zle-nedobre dráždil a trýznil mladého Olivera Twista.
  

  
   Noah, zaujatý touto nevinnou zábavou, položil si nohy na obrus a kvákal Olivera za vlasy, ťahal ho za uši a vyslovil o ňom mienku, že je „plazákom“, ba čo viac, prejavil úmysel, že by ho rád videl visieť, kdekoľvek by sa mala odohrať táto vytúžená udalosť, a podujal sa na rozličné iné pokusy dráždenia, ktoré tkveli v jeho zlej a škodoradostnej povahe. Ale takýmto trýznením nemohol docieliť žiadúci efekt a prinútil Olivera k plaču; a tu sa pokúsil o horší žart, aké robil dosiaľ, aby Olivera náležite zosmiešnil.
  

  
   „Čo je s tvojou matkou?“ spýtal sa Noah.
  

  
   „Umrela,“ povedal Oliver; „nespomínajte ju predo mnou!“
  

  
   Oliver sa začervenal; vydýchol zhlboka, pri čom tak podivne skrivil ústa a nos, že si pán Claypole myslel, že je to bezprostrednou predzvesťou zlostného záchvatu plaču.
  

  
   „Akou chorobou umrela?“ riekol Noah.
  

  
   „Jedna z našich starých ošetrovateliek mi povedala, že jej puklo srdce,“ povedal Oliver: vravel viacej ku sebe, ako odpovedajúc Noahovi. „Myslím, že sa preto musí umrieť.“ „Láry-fáry, láry-fáry, môj milý,“ riekol Noah, keď videl kanúť slzu dolu Oliverovým lícom. „A prečo vlastne fikáš.“
  

  
   „Veru nie pre vás,“ povedal Oliver, zotrúc prudko slzy. „Nemyslite si!“
  

  
   „Oh, nie pre mňa, eh!“ vyškieral sa Noah.
  

  
   „Nie, nie pre vás,“ povedal Oliver ostro. „Ale už dosť. Už viac nevravte o nej predo mnou ani slova; radšej nie!“
  

  
   „Radšej nie!“ zvolal Noah. „Dobre! Radšej nie! Nebuď taký bezočivý. Tvoja matka, bola tiež! Aká bola, iste bola tiež z tých pekných. Oh, Bože!“ A tu Noah kynul významne hlavou; a ohrnul malý nos
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

 




    Vážení čtenáři, právě jste dočetli ukázku z knihy Oliver Twist.

    Pokud se Vám ukázka líbila, na našem webu si můžete zakoupit celou knihu.

